Ҳиммат - мўминнинг қуввати | Asaxiy\nҲиммат - мўминнинг қуввати\nШайх Муҳаммад Содиқ Муҳаммад Юсуф: Мўминнинг қалқони\nОмина Шенликўғли: Имомнинг манекен қизи\n"Ҳиммат" сўзи араб тилида "ҳамма" феълидан олинган бўлиб, бирор ишни қасд қилишни билдиради.\n"Ал-Мисбоҳ" қомусида айтилишича, ҳиммат бир ишни мақсад қилиб, унга киришишни аввалидир.\nБандани ҳиммати холис Аллоҳга боғланса, у олий ҳимматга айланади. Бундай туйға эгалари машаққатларга парво қилмай, Аллоҳнинг ҳукмларидан оғишмай буюк мақсад сари интилади.\nОсновные характеристики Ҳиммат - мўминнинг қуввати\nОставить отзыв о Ҳиммат - мўминнинг қуввати


“Вақф” раиси Malibuни хорижий меҳмонларни муносиб кутиб олиш зарурати билан изоҳлади\n26 сентябр 2021, Тошкент вақти: 03:09\n“Вақф” хайрия жамоат фонди раиси ўзига хизмат машинаси сифатида Ўзбекистонда ишлаб чиқарилаётган автомобиллар орасидаги энг қиммат модель - Malibu-2 сотиб олинганини хорижий меҳмонларни муносиб кутиб олиш зарурати билан изоҳлади.\nИжтимоий тармоқларда қизғин баҳс-мунозара келтириб чиқарган воқеани ўрганиш жараёнида Озодлик “Вақф” раиси Malibu минган ёлғиз амалдор эмаслигини аниқлади.\nMalibu-2 енгил автомобили қарийб 276 миллион сўм (тақрибан $ 32600) турадики, бундай қиммат машина хайрия билан шуғулланувчи ташкилот сифатида тузилган жамғарма раиси учун сотиб олингани ижтимоий тармоқлардан фойдаланувчиларнинг аксариятига малол келди.\nФейсбукхонлардан бири бундай ёзди: "Ногиронлар аравачаси нархини ўртача 1,5 млн. деб олсак, 276 млн.лик "Малибу 2"нинг пулига имконияти чекланганларга 184 та аравача олса бўларкан. Агар 1 млн.лигидан олинса 276та келаркан".\n“Вақф” Ўзбекистон мусулмонлари идораси ҳузурида ташкил этилган хайрия жамғармаси бўлиб, унинг вазифалари Ўзбекистон президентининг 2018 йил, 16 апрелдаги фармони билан белгилаб қўйилган.\nФармонга биноан фуқаролардан тушадиган закот, фитр ва бошқа хайрия маблағлари “Вақф”да йиғилиши лозим.\nШундан “Вақф”нинг раисига Malibu сотиб олиш ҳақидаги қарор қай даражада – Мусулмонлар идорасидами ёки “Вақф”нинг ўзидами - қабул қилинди, деган савол пайдо бўлди.\nОзодликнинг бу саволига “Вақф”нинг Мурожаатлар бўйича масъули Абдуҳаким Боқиев 25 апрель куни бундай жавоб берди:\nМашина олиш масаласи кенгаш ёки олий ҳайъатга олиб чиқиладиган катта масала эмас. Шунинг учун бу масалани раиснинг ўзи ҳал қилган.\n“Фонднинг кенгаши ҳамда олий ҳайъати бор. Машина олиш масаласи кенгаш ёки олий ҳайъатга олиб чиқиладиган катта масала эмас. Шунинг учун бу масалани раиснинг ўзи ҳал қилган”.\nАбдуҳаким Боқиевнинг айтишича, Malibuгача Фонд раиси оқ Lacettiда юрган.\n“Вақф” раиси Искандар Халиловнинг ўзи Malibu сотиб олинганини Озодлик саволларига жавоб бераётиб изоҳлар экан, биринчидан, яқин ва узоқ хориждан меҳмонларни муносиб кутиб олиш зарурати, иккинчидан вилоятларга хизмат сафарлари кўплиги, шунинг учун қулай ва кучлироқ автомобилга эҳтиёж мавжудлиги билан изоҳлади.\nҚуйида “Вақф” раҳбари билан суҳбатни тингланг: (Аудионинг сифати ёмонлиги учун узр сўраймиз)\n"Вақф" хайрия жамоат фонди раҳбари Искандар Халилов билан суҳбат\n"Вақф" матбуот хизматининг мавҳум баёноти\n“Вақф” раиси ҳар қандай ноқулай саволга жавоб беришга тайёр бўлиб турган бир пайтда фонд матбуот хизмати 25 апрель куни (ушбу мақола ёзилаётган пайтда) Malibu билан боғлиқ пайдо бўлган гап-сўзлар юзасидан расмий баёнот эълон қилди.\n“Ижтимоий тармоқлардаги нотўғри хабарларга муносабат”, деб сарлавҳаланган матнда бир дунё гап бор, лекин ўша – “нотўғри”лиги айтилаётган “хабарлар” нимадан иборат эканлиги айтилмаган. Матнда на Malibu ва на “автомобиль”, деган сўзлар бор. “Вақф” матбуот хизматининг бу баёноти жавоблардан кўра, саволларни кўпроқ пайдо қилади.\nБошқа раҳбарлар қандай машинада юради?\nМамлакатда катта-кичик жамғармалар бир талай. Улардан энг йирикларига қизиқдик ва баъзи маълумотларни аниқладик:\nФуқароларнинг ўзини ўзи бошқариш органлари фаолиятини мувофиқлаштириш бўйича республика кенгаши ва айни пайтда шу Кенгаш қошидаги “Маҳалла” хайрия жамоат фонди раиси Шавкат Жавлонов Malibuда, Жавлоновнинг ўринбосари Ботир Парпиев Lacettiда юради.\nЎзбекистон мусулмонлари идораси раиси, муфтий Усмонхон Алимов Malibuда юради.\nНавоий вилоят ҳокими Қобул Турсунов 8 та туман ҳокимини Malibuга миндириб қўйгани тўғрисидаги гаплар шу йилнинг бошида урчиган эди.\n“Нуроний” жамғармаси раис ўринбосари Шароф Убайдуллаевнинг айтишича, унинг бошлиғи ҳам Malibuда юради. “Мана бизнинг раис ҳам Malibuда юради, аксар вилоятлардаги бўлимларимиз бошлиқлари Captivaда юради”, дер экан Шароф Убайдуллаев “Вақф” раиси учун Malibu сотиб олинганига мана бундай муносабат билдирди:\nМеҳмонларни қўқон аравада кутиб олишмайдику, ахир?!\n“33 миллион кишилик халқи бор мамлакатнинг диний идорасига давлат раҳбарига келадиганчалик меҳмон келади. Уларни қўқон аравада кутиб олишмайдику, ахир?!”\nАйни пайтда, ўзининг бизнеси ва жамоатчилик фаолияти билан ҳам Мусулмонлар идорасига, ҳам “Вақф”га яқин, шунинг учун исми айтилишини истамаган 40 ёшлардаги диндор йигит бундай деди:\nРаисга Malibu сотиб олинганини эшитиб, албатта, таажжубландим. Имомларнинг ойлиги озлигидан хабарингиз бўлса керак.\n“Раисга Malibu сотиб олинганини эшитиб, албатта, таажжубландим. Имомларнинг ойлиги озлигидан хабарингиз бўлса керак. Қолаверса, раҳбарлар ҳашаматли машиналар эмас, оддий машиналарда юрса, кўпроқ одамларнинг назарига тушган бўларди”.\n"Вақф" фонди новвойхона очди. Тушган фойда хайр-эҳсон қилинади\n"Вақф" жамғармаси 145 талабанинг контракт пулларини тўлаб берди\nСаудиялик ўзбеклар ҳаж ҳаражатининг бир қисмини кўтарадиган бўлди\n“Вақф” фонди закотга берилган пулларни тарқата бошлади\n“Вақф” хайрия фондига қанча маблағ келиб тушгани тўғрисида ҳисобот берилди\nЗакот ва фитрни энди мобил телефони ва Интернет орқали тўлаш мумкин\nМусулмонлар идорасининг "Вақф" хайрия жамғармаси давлат рўйхатига олинди


Бошида мусобақага қизиқишимиз паст эди, "Бунёдкор" билан ҳали янги шартнома тузмадим - Лутфулла Тўраев клубдан кетадими?\n4 февраль, 2021, 20:49\nТеглар:ФК Бунёдкор | Лутфулла Тўраев\nҚарздорликлар бартараф этилмоқда.\n“Бунёдкор” клуби Фарғонада ўтказилган “Ҳоким кубоги” мусобақасида илк бор иштирок этиб, якунда ғолибликни қўлга киритди.\nЖамоа етакчиси Лутфулла Тўраев эса доимгидек, “Бунёдкор”даги энг фаол ўйинчилардан бири бўлди. Бу орқали у янги мавсумга яхши спорт формасида кириб бораётганини кўрсатиб бермоқда. Бунинг устига Вадим Абрамов уни яна терма жамоа йиғинига жалб этди. Фарғонадаги турнирдан кейин у sports.uz учун таассуротлари билан ўртоқлашди.\n“Ҳоким кубоги” турниридаги ғолиблик хусусида\n- Худога шукр, финалда ғалаба қозондик. Бу муваффақият бизга бошқача туюлди. Йилни соврин билан бошладик. Илоҳим, бу давомли бўлсин. Жамоамизни мазкур мусобақага таклиф қилгани учун Фарғона вилояти ҳокимига раҳмат айтамиз. Турнир яхши савияда ўтди. Тан оламиз, бошида ушбу турнирга қизиқишимиз пастроқ эди. Иштаҳа овқат пайтида келади дейишганидек, гуруҳдан чиққанимиздан кейин иштиёқимиз кучайди. Футболчилар билан Кубокни ютмасак бўлмаслигини гаплашиб олгандик. Мана, мусобақа ғолибига айландик. Ҳар қандай мусобақа ёки кубок бўлишидан қатъи назар, унда ғолиб чиқиш барибир инсонга бошқача завқ беради.\nКлубдаги қарздорликлар бартараф этилдими?\n- “Бунёдкор”да яна раҳбарият ўзгарганини билсангиз керак. Мана, яқинда Улуғбек ака Мирзаев қайтди. Ўтган йилнинг ҳисобидан биргина декабрь ойи учун маошлар қолган. Шунингдек, ҳар бир ғалаба учун бериладиган бонуслар ҳам турибди. Лекин маблағ масаласида яхши томонга ўзгаришлар бор. Яна озгина вақтдан кейин барчаси тўлиқ бартараф этилади, деб ўйлайман.\n“Бунёдкор”даги тақдири нима бўлади?\n- Менинг масалам ҳалигача очиқ турибди. “Бунёдкор” билан ҳозирча янги шартнома тузганим йўқ. Менга қизиқиш билдираётган клублар бор, аммо бунга тўхталиб ўтирмоқчи эмасман. Икки-уч кун ичида мавсумни қайси клубда бошлашим ҳал бўлиб қолади. Балки “Бунёдкор”да қоларман, балки кетарман. “Бунёдкор”га эса қайси мураббий келишини билмайман. Буни биз эмас, раҳбарлар ҳал қилади.\nТерма жамоага навбатдаги чақирув тўғрисида\n- Рақобат бор жойда ҳар доим ўсиш бўлади, дейишади. Ўзбекистонни юқори чўққиларга олиб чиқишга ҳаракат қиламиз. Ҳамма мухлисларнинг орзулари ушалишига бор кучимизни сарфлаймиз. Чунки бу орзунинг рўёбга чиқишини анчадан бери кутишяпти. Ташкил этилаётган йиғинлар орқали ўйин амалиётимизни янада яхшилаш устида ишлаймиз. Назорат учрашувлари ҳам албатта фойдадан ҳоли бўлмайди. Легионерларимиз таркибда камроқ, агар хорижда тўп сураётган бошқа ўйинчиларимиз ҳам келганларида яхши бўларди. Айниқса, таркибда барча футболчилар йиғилганда янада қулай бўларди, деб ўйлайман.\n"Бунёдкор" раҳбарияти биз билан янги шартнома масаласида гаплашгани йўқ - Лутфулла Тўраев клубдан кетадими?


ИСТЕЪМОЛЧИ МАНФААТИНИ ҲИМОЯ ҚИЛИШ - Ўзбекистон овози газетаси\nфуқаролардан ҳуқуқий саводхонликни, мутасадди идоралардан эса ўз фаолиятини масъулият билан бажаришни талаб қилади\nИстеъмолчилар ҳуқуқларининг қонун ҳимоясига олиниши бозор муносабатларини тартибга солиш, товар ва хизматлар сифати устидан жамоатчилик назоратини такомиллаштиришда муҳим аҳамиятга эга. Мамлакатимизда истеъмолчилар ҳуқуқ ва манфаатларини кафолатлайдиган мустаҳкам қонунчилик базаси яратилган. «Истеъмолчиларнинг ҳуқуқларини ҳимоя қилиш тўғрисида», «Фуқароларнинг мурожаатлари тўғрисида», «Фуқароларнинг соғлиғини сақлаш тўғрисида», «Озиқ-овқат маҳсулотлари хавфсизлиги тўғрисида», «Товар белгилари, хизмат белгилари ва товарни келиб чиқиш жойи, номи тўғрисида», «Стандартлаштириш тўғрисида» ва «Метрология тўғрисида»ги қонунлар ҳамда Вазирлар Маҳкамаси томонидан тасдиқланган бир қатор меъёрий ҳужжатлар истеъмолчи ҳимоясининг ҳуқуқий асоси ҳисобланади.\nЎзбекистон Истеъмолчилар ҳуқуқларини ҳимоя қилиш жамиятлари федерацияси эса бевосита истеъмолчилар ҳуқуқларини ҳимоя қилувчи жамоат ташкилотидир. Истеъмолчилар ҳуқуқларини ҳимоя қилиш, истеъмолчилар ҳуқуқ ва манфаатлари ҳимояси борасидаги қонун-қоидаларнинг тарғибот-ташвиқоти Федерация ва унинг ҳудудий ташкилотлари доимий эътиборида. Дарҳақиқат, аҳолининг ҳуқуқий саводхонлигини ошириш кўплаб муаммоларни ечиш ва олдини олишда муҳим аҳамиятга эга.\nДавра суҳбати, ўқув-семинарлар ва ОАВ орқали чиқишлар билан бир қаторда бундай тарғибот ишларини корхона, ташкилот, маҳалла ва муассасаларда, энг гавжум масканлардан бири — бозорларда ҳам олиб бориш йўлга қўйилди. Хусусан, туман ва шаҳар марказларида жойлашган деҳқон бозорлари радиоузеллари орқали харидор учун кўрсатилаётган хизмат турлари ва нархлар тўғрисида тўлиқ маълумотлар узатилаяпти. «Истеъмолчиларни ҳушёрликка чорлаймиз», «Сизга қандай савдо хизмати кўрсатилмоқда?», «Истеъмолчи, ҳуқуқингизни билинг!» мавзусидаги маърузалар харидор билан сотувчи ўртасидаги муаммоларнинг олдини олишга хизмат қилмоқда.\n2014 йилнинг ўтган даврида Федерация ва унинг ҳудудий тузилмаларига истеъмолчилардан 2 мингга яқин шикоят ва аризалар келиб тушди. Мурожаатларнинг 91,4 фоизи ижобий ҳал этилиши натижасида истеъмолчилар фойдасига жами 650 миллион сўмдан ортиқ моддий ва маънавий зарарлар қайта ҳисоб-китоб қилиб берилди. Мурожаатларнинг аксарияти табиий газ ва электр таъминоти соҳасига, савдо, коммунал хизмат кўрсатиш, алоқа, транспорт, сув таъминоти, соғлиқни сақлаш ва бошқа соҳаларга тааллуқлидир.\nКоммунал хизмат турларидан бўлаётган эътирозларда ўсиш кузатилмоқда. Жумладан, иссиқлик етказиб бериш, демонтаж масаласи, газ учун нореал қарздорликлар, қаттиқ чиқинди ва канализация масаласи (ўз вақтида олиб чиқилмаслик, графикка риоя қилмаслик), кўрсатилмаган хизмат учун электр-энергияга ҳақ олиш, электр ҳисоблагичларни мажбуран ташқарига олиб чиқиш, ташқарида турган ҳисоблагичларда тамғаларнинг йўқлиги учун жарималар қўллаш, совуқ сув етказиб бериш (босим пастлиги, ҳисоблагичлар муаммоси)да ўз ечимини кутаётган муаммолар мавжудки, ушбу ҳолатларга чек қўйиш борасида ваколатли органлар билан ҳамкорликда тегишли амалий ишлар олиб борилаяпти.\nФедерациянинг интерактив www.istemol.uz ва www.potreb.uz веб-сайтларининг ишга туширилганлиги истеъмолчиларнинг ҳуқуқларини ҳимоя қилиш бўйича самарали жамоат тизимини барпо қилишга кўмаклашиш, аҳолининг истеъмолчилик саводхонлиги ва иш маданиятини оширишга қаратилган.\nФедерация билан бир қатор вазирликлар, қўмиталар, жамоат ташкилотлари, жумладан, Ўзбекистон Халқ демократик партияси Марказий Кенгаши ўртасида ўзаро ҳамкорлик шартномаси имзоланган. ЎзХДП билан ҳамкорликдаги фаолият, энг аввало, фуқаролик жамияти қуришга муносиб ҳисса қўшиш, жамият ҳаётининг барча жабҳаларида ижтимоий адолат ғояларини қарор топтириш, аҳолининг кам таъминланган эҳтиёжманд қатламлари учун зарур ижтимоий муҳофазани таъминлаш масалаларига хизмат қилади. Бу борада партиянинг Олий Мажлис Қонунчилик палатасидаги фракцияси билан қонун ижодкорлиги фаолиятида яқиндан ҳамкорлик қилаяпмиз. Хусусан, фракциянинг қонунлар муҳокамаси юзасидан бўладиган мажлисида федерация вакиллари иштирок этиб, қонун лойиҳаларини такомиллаштириш бўйича ўз фикр-мулоҳазаларини билдириб келмоқдалар.\nМамлакатимизда амалга оширилаётган барча ислоҳотларнинг туб моҳияти фуқароларга муносиб турмуш шароити яратиш ва уларнинг фаровонлигини таъминлашдан иборат. Истеъмолчи манфаатини ҳимоялаш ҳам унинг ажралмас қисмидир.\nЎзбекистон Истеъмолчилар ҳуқуқларини ҳимоя қилиш жамиятлари федерацияси раиси вазифасини бажарувчиси.


Йўл қоидаси умр фойдаси эканлигини унутмайлик!\nВилоят ички ишлар бош¬қармаси ЙҲХБ ходимлари томонидан сўнгги ўн уч ой мобайнида жамоат тартибини сақлаш, йўл ҳаракати хавфсизлигини таъминлаш, шунингдек, жиноятчиликка қарши кураш борасида қатор чора-тадбирлар олиб борилди. Шу йўналишдаги профилактик ишлар натижасида воҳамиз бўйича йўл-транспорт ҳодисалари оқибатида ҳаётдан кўз юмганлар сони ўтган йилнинг шу даврига нисбатан 3,8 фоизга камайди. Бундан ташқари, автоуловни маст ҳолда ҳайдаш, тезликни меъёридан ошириш, руль бошқаруви чоғида телефондан фойдаланиш, қувиб ўтиш, транспортни ¬тегишли ҳужжатларсиз бошқариш ва шу каби қоидабузарлик ҳолатлари оператив тарзда аниқланиб, тегишли чоралар кўрилди.\nЎз навбатида, ЙҲХБ ходимлари ўтган бир йил давомида вилоят ИИБнинг бошқа хизмат соҳаси вакиллари билан ўзаро ҳамкорликда 322 та жиноятни фош этишда қатнашишганини ҳам таъкидлаш жоиз. Хусусан, тўққизта ҳолатда қурол-яроғ, ўқ-дори, портловчи моддаларни ноқонуний тарзда олиб ўтиш, ўн бешта вазиятда наркотик моддаларни ташишга уриниш, ўттиз олтита ҳолатда эса ўғрилик сингари жиноятлар аниқланди. Шунингдек, қидирувда бўлган саккиз жиноятчини яширинган жойларидан топиш ва уларнинг қўлга олинишида ҳам ЙҲХБ вакиллари фаол иштирок этишди.\nУмуман, кўчаларда, қатнов йўлларида осойишталикни, фуқароларнинг хавфсизлигини, жамоат тартибини сақлаш соҳа ходимларининг доимий вазифаларидандир. Аммо шу билан бир қаторда, мазкур жараён барчанинг уюшқоқлигига, хусусан, йўл ҳаракати иштирокчиларининг эҳтиёткорлигига, белгиланган қоидаларга нечоғлик амал қилишига ҳам боғлиқ эканлигини ёддан чиқармаслик лозим.\nМутахассис сифатида ҳайдовчилардан сўраймизки, аҳоли яшаш пунктларида белгиланган тезлик меъёри соа¬тига етмиш километргача бўлса-да, автомашинани айнан шу суръатда бошқариш шарт эмас. Негаки, олдиндан ногоҳ пиёда ёки бошқа бирор тўсиқ чиқиб қолган тақдирда транспорт воситасини тўхтатишга, хавфсиз айланиб ўтишга имкон бўлмаслиги мумкин. Ҳайдовчи бирор нохуш ҳолат юз беришига йўл қўймаслик учун, аввало, мўлжални тўғри олган ҳолда уловини секинроқ бошқариши лозим. Чунончи, аҳоли тиғиз жойларда соатига қирқ километр тезлик билан ҳаракатланилса, транспортни ўз вақтида тўхтатиш анча осон. Ўтган 2017 йилда вилоят ҳудудида рўй берган йўл-транспорт ҳодисаларининг 42 таси ёки 27,5 фоизи айнан юқори тезлик оқибатида келиб чиққани фикримиз исботидир.\nБошқармамиз томонидан мазкур йўналишда олиб борилаётган амалий ишлар давомида амин бўляпмизки, биринчи нав¬батда фуқароларнинг ҳайдовчилик мада¬ниятини ошириш юзасидан самарали чора-тадбирлар белгилашимиз лозим. Ҳайдовчилик маданияти, аввало, йўл ҳаракати иштирокчилари ўртасидаги ўзаро ҳурматни, кичик бир қоидабузарлик, эътиборсизлик ҳам оғир оқибатларни келтириб чиқариши мумкинлигини ҳис этган ҳолда йўлда ҳаракатланиш меъёрларига изчил амал қилишни англатади. Зеро, ҳеч биримиз "Йўл қоидаси — умр фойдаси" деган ҳаётий ҳикматни сира унутмаслигимиз жоиз.\nУлуғбек ШУКУРЛАЕВ, вилоят ИИБ ЙҲХБ ¬Матбуот гуруҳининг катта инспектори, лейтенант


Юрагингда қуёш порласин! Қалб кўзи очиқ, руҳи чароғон ёшлар йўлдан адашмайди | insonvaqonun.uz\nБош саҳифа/Олам ва одам/Юрагингда қуёш порласин! Қалб кўзи очиқ, руҳи чароғон ёшлар йўлдан адашмайди\nЮрагингда қуёш порласин! Қалб кўзи очиқ, руҳи чароғон ёшлар йўлдан адашмайди\nИНСОН — заминда азиз ва муқаддас қилиб яратилган мавжудот. У бутун борлиқнинг гултожи. Бошқа бирон-бир жонзотга насиб этмаган имтиёзлар, имкониятлар унга раво кўрилган. Бироқ илоҳий битикларда ҳам, дунёвий ҳуқуқий меъёрларда ҳам инсон кўпдан-кўп ҳуқуқ ва эркинликлар эгаси экани билан бир қаторда, муайян мажбуриятлар соҳиби экани ҳам белгилаб қўйилган. Бурч даражасига кўтарилган мана шундай мажбуриятлардан бири, бу — унинг мулки борлиққа масъул экани, тинчлик ва осойишталикка посбон этиб белгиланганидир. Аммо айрим кимсалар ана шу бурчларини унутиб, ҳар доим ғавғо кўтариш иштиёқи билан яшайдилар. Ўзгалар ҳаловатига рахна солиб, тинчлик ва осойишталикни таҳдид остида қолдирадилар. Дунёга гегемонлик қилиш, моддий бойликларни қўлга киритиш иштиёқи уларни ҳамиша ўзгалар мулкига тажовуз қилишга ундаб келган. Аммо улар ўз ғаразли ниятларини ҳар доим муқаддас тушунчалар, эзгу амаллар билан ниқоблаб келишади. Масалан, XI асрда француз католик черковининг ундови билан Шарққа томон юриш бошлаган салбчилар ҳаракати ҳам аслида Қуддусни қутқариш, насронийлар манфаатини ҳимоя қилиш мақсадида бошланган бўлса-да, аслида эса динидан, ирқидан қатъи назар барчани қириш, Қуддус аҳлининг мол-мулкларини, бойликларини талон-торож қилишдан иборат эди. Башарти, бугунги кунда дунёнинг турли минтақа ва ҳудудларида авж олаётган қарама-қаршиликлар, жумладан, Яқин Шарқда, Ироқ ва Сурия мамлакатларида бўлаётган қонли тўқнашувлар, мусулмон дунёсидаги турли мазҳаб ва оқимлар ўртасида кучайиб бораётган ўзаро низо ва зиддиятлар, бегуноҳ одамларнинг қурбон бўлаётгани барчамизни ташвиш ва хавотирга солмай қўймайди. Сабаби, Сурия ёки Ироқдаги қусурнинг бизга алоқаси йўқ дейишлик ғирт соддалик ёки сиёсий саводсизликдан бўлак нарса эмас.\nШу ўринда тарихий бир факт устида тўхталиб ўтмоқ жоиз. Яъни, Юртбошимиз ҳали Америкада 11 сентябрь воқеалари, осмонўпар икки эгизак бино портлатилмасидан 7-8 йил муқаддам, БМТ минбаридан туриб, бутунжаҳон аҳлини терроризм хавфидан огоҳ этган эди. Бироқ жаҳоннинг манаман деган сиёсатдонлари ҳам ўша кез бу балойи офатнинг биргина минтақага тааллуқли эмаслигини, унинг қамрови кенгайиб бутун дунёга хавф солиши мумкинлигини тасаввур қила олмаган эди. Ва бу ғафлат онлари Америкада қўпорувчилик ҳаракати амалга оширилгунга қадар давом этди. Дунёнинг ўша пайтдаги номдор сиёсатчилари шу асно чўчиб, кўзларини очишди, аммо ғишт қолипдан кўчган — жин шишани тарк этган эди.\nИШИД каллакесарлари эса шу қисқа вақт ичида кўплаб мусулмонлар ва ўзга дин вакилларини қатл этишди. ўайридинлардан омон қолишлари бадалига киши бошига 250 доллар миқдорида солиқ тўлаш талаб этганлари ҳам исломнинг бағрикенглик тамойилларига зиддир. Зотан, Пайғамбаримиз (с.а.в) Маккани забт этиб, ҳокимиятни қўлга киритган чоғ, мушриклар ва ўзга дин вакиллари муқаррар жазони кутиб турган палла, барчага омонлик, эътиқод эркинлиги ва молу мулкига дахлсизлик эълон қилган эдилар. ИШИДнинг халифалик давлатини барпо этишга бўлган даъволари асоссиз ва пуч экани, Пайғамбаримиз (с.а.в)нинг: “Мендан сўнг яна ўттиз йил халифалик давом этади. Ундан сўнг яна подшоликлар, амирликлар вужудга келади”, деган сўзлардан ҳам рўйирост англашилиб туради. Абу Бакр Сиддиқ, Умар Ибн Хаттоб, Усмон ибн Аффон, Али ибн Абу Толиб (р.а)лар даврида суд, молия, таълим ва бошқа ишлар халифа ваколатидан ажратилиб, дунёвий масалалар қаторига ўтиб боргани ҳам шу фикрни тасдиқлайди.\nИШИД ўзининг жирканч қадами билан фақатгина бир минтақа эмас, балки бутун дунёга хавф сола бошлади. У энг хавфли террорчи гуруҳга айланди. Унинг сафларида аксари хориж фуқаролари бўлмиш юз мингга яқин жангарилар борлиги ҳақидаги маълумотлар тарқатилмоқда. Ўзини ислом учун жанг қилаётган жиҳодчилар, деб талқин этаётган бу кимсалар ўтган шу қисқа вақт мобайнида минглаб бегуноҳ мусулмонларнинг ёстиғини қуритди, болалар, аёллар ва қарияларнинг умрига зомин бўлди.\nШунингдек, интернет орқали қўлбола бомбалар ясаш, ўзини ўзи ўлдириш, кўпчиликка талафот етказиш услублари муттасил ўргатиб борилмоқда. Қўлланмалар видео, аудио ва электрон китоб тарзида интернетга жойлаштирилмоқда. Интернет ахборот хуружлари, психологик кураш воситасига ҳам айланиб бормоқда. Террорчилар интернет орқали муайян ҳукуматларга тазйиқ ўтказиб, мазкур мамлакатларнинг манфаатларини назар-писанд қилмай, уларнинг айрим қарорларини бекор қилишни талаб этади, акс ҳолда мазкур ҳудудда тартибсизликлар келтириб чиқаришни писанда қилиб қўрқитмоқчи бўлади.\nЎз сафларига иродаси суст, билими ҳаминқадар ёшларни жалб этишда улар ижтимоий сайтлардан унумли фойдаланадилар. Мазкур сайтларга кўп кирадиган одамларни кузатишади ва улар билан алоқа боғлайдилар.\nОлдига қўйилган нарсани ейиш ҳайвонликдир, оғзига келган гапни қайтармаслик нодонликдир. Дин ниқоби остида юртимизга тажовузкор тиғини санчишни режа қилган айрим сиёсий кучлар, иродаси суст, саводи паст ёшларни ўз томонига оғдириб, уларни ҳайвонлик ва нодонлик қилишга ундайдилар. Уларнинг онгини ёлғон ва уйдирмадан иборат “вирус” билан заҳарлайдилар. Оқибатда, улар нафақат заҳарланади, балки “вирус” ташувчиларга айланишади. Бу эса жуда хавфли.\nҲа, бунинг каби алдовларга учмаслик, бузғунчи таълимотларнинг асл моҳиятини англаш ҳар бир кишидан чуқур билим ва юксак маънавий салоҳият эгаси бўлишни талаб этади. Зотан, бугун фақат қалби сўқир, миясини пўпанак босган кимсагина мамлакатимизда мустақиллик йиллари амалга оширилаётган улкан бунёдкорлик ишларини кўрмаслиги, ислоҳотлар замирида инсон манфаати ётганлигини фаҳмламаслиги мумкин. Зотан, Мисрдаги нуфузли “Дорул ифто”, яъни “Фатво ҳайъати” ўзларини Ислом давлати деб атаган, Ироқ ва Суриядаги жангариларни “Ислом давлати”, деган ном билан атамасликка даъват қилиб чиқди. 2014 йилнинг\n3 июли “Дунё мусулмон уламолар кенгаши”нинг очиқ хати худди шундай чақириқ билан интернет тарғиботини бошлади. Бу гуруҳни Ироқ ва Суриядаги “ал-Қоида” бузғунчилари”, деб атади. Саудия Арабистони бош муфтийси Шайх Абдул азиз Оли Шайх, Ироқ ва Суриядаги ислом давлати номини ниқоб қилган бузғунчилар аслида исломнинг душманлари эканини таъкидлади.\nҚўшнинг уйида чироқ ёнса қувон, сабаби шуъласи сенинг уйингни ҳам ёритади, дейди халқимиз. Башарти, девор-дармиён хонадонда ўт чиқса, зарари бутун маҳаллага татийди. Бинобарин, бугун мамлакатимиз ҳудудини тарк этиб, ИШИД сафларида бемақсад санғиб, саргардон бўлиб юрган кимсалар, эртага ўз юртига қайтиб ўша номаъқулчиликларни ўз уйида такрорлаш ҳаракатида бўлади. Тинчлик ва осойишталигимизга рахна солишга ҳаракат қилиши турган гап. Башарти, жамиятда тинчлик ва барқарорликни издан чиқаришга, ўзаро адоват ва тўқнашувларга сабаб бўладиган бундай хатарларнинг олдини олишнинг битта йўли бор: ёшларимизни мустақил фикрлайдиган, оқни қорадан, дўстни душмандан ажратишга қодир бўлган, бизнинг қандай бой тарих ва меросга эга эканимизни англаб яшайдиган, имон-эътиқодли, миллий ва умуминсоний қадриятлар руҳида тарбия топган инсонлар этиб вояга етказишимиз, бу масалани ҳеч қачон иккинчи даражали вазифа деб билмаслигимиз керак.\n1395\tЧоп этиш PDF


Жанубий Кореяда муҳожирлар сони бўйича ўзбеклар 5-ўринни эгалламоқда\n25 июн 2022, Тошкент вақти: 16:43\nЖанубий Корея пойтахти Сеулдаги кўчалардан бири.\nЎзбекистонликлар Жанубий Кореядаги муҳожирлар сони бўйича бешинчи ўринни эгалламоқда. Бу ҳақда Жанубий Корея Адлия вазирлигининг 21 июнда эълон қилинган ҳисоботида маълумот берилган.\nҲисоботга қараганда, Жанубий Кореяда 1 миллиондан ортиқ хитой, 150 минг ветьнам, 140 минг америкалик, 100 минг таиланд ва 55 минг ўзбек бор. Ўзбеклар Кореядаги муҳожирларнинг 3 фоизини ташкил қилмоқда.\nКун уз нашрининг 29 июнь куни билдиришича, Жанубий Кореяда ишловчи ўзбеклар сони яқин келажакда янада кўпайиши кутилмоқда.\n"Сўнгги уч ой ичида Тошкент ва Сеул ўртасида Корея Республикасида меҳнат қилишни истаган ўзбекистонликлар учун виза олиш жараёнини енгиллатиш ва кейинчалик квоталар сонини ошириш борасида икки раундли музокаралар ўтказилди”, деб ёзади нашр.\nЖанубий Кореяда ишламоқчи бўлганлар учун ташкил этилган апрелдаги охирги тестларга 87,7 минг ўзбекистонлик рўйхатдан ўтди.


Шаҳзода Матчонова: “Авваллари муҳаббат учун ҳамма нарсага тайёр эдим, ҳозир эса...”\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Шаҳзода Матчонова: “Авваллари муҳаббат учун ҳамма нарсага тайёр эдим, ҳозир эса...”\t15:33, 13 апрель 2016\tАктриса Шаҳзода Матчонова Instagram`даги шахсий саҳифасида севги-муҳаббат борасидаги фикрларини ёзиб қолдирди.\n“5 йил аввал ‘Мухаббат учун хамма нарсага таёрман’, дея олардим. Ҳозир эса бунга бутунлай бошқача жавоб бераман: ‘Муҳаббат учун хамма нарсага тайёр эмасман’. Сабаби, муҳаббат учун ҳаётингдаги нимадандир воз кечиб, ниманидир қурбон қилганинг билан бу охири яхшиликка олиб келмаслиги, инсон бахтсиз бўлиб қолиши мумкин. Албатта, мен ‘мажбурлаш’ ҳақида гапиряпман. (Инсон ўз хоҳишлари билан шу масалага келса, бу бошқа гап). Беғубор, ҳақиқий муҳаббат инсондан ҳеч қандай қурбонлик талаб килмайди. Чиндан севган инсон ўзи севган инсони қандай бўлса, шундайлигича, яъни борича қабул қилади.\nБундай муҳаббат хаётда бор ва шундай муҳаббатга ишонаман. Айнан шундай мухаббатгина оламга меҳр улашади. Бу, албатта, менинг шахсий фикрим”,—дейди актриса.


11:30 / 13.06.2019 1102 pdf Ўқиш режими + -\nТовус айтади: «Масжидул Ҳаромда тарнов остида бир кишининг намоз ўқиб, йиғлаб дуо қилаётганини кўрдим. Намозини ўқиб бўлгач, ортидан эргашдим. Қарасам, Али ибн Ҳусайн экан. Унга: «Эй Расулуллоҳнинг зурриёти! Сени намоз ўқиб, йиғлаб дуо қилганингни кўрдим. Аммо сенда уч нарса борки, улар сени хавфдан озод қилади деб умид қиламан: Расулуллоҳнинг зурриёти эканинг, бобонгнинг шафоати ва Аллоҳнинг раҳмати», дедим. Али шундай деди: «Эй Товус! Расулуллоҳнинг зурриётидан бўлишим мени қутқармайди. Аллоҳ азза ва жалланинг «У кунда ўрталарида ҳеч қандай насаблар қолмас…» деган ояти бор. (Муъминун сураси, 101-оят). Бобомнинг шафоати ҳам мени хотиржам қилмайди, чунки Аллоҳ таоло: «Улар фақат (Аллоҳ) рози бўлганларнигина шафоат қилурлар…» деган. (Анбиё сураси 28-оят). Аллоҳнинг раҳматига келсак, У Зот азза ва жалла: «Аллоҳнинг раҳмати солиҳ амал қилувчиларга яқиндир», деган. Мен ҳам ўшаларданманми, йўқми билмайман-ку!».\n07:10 / 13.06.2019 1047\n11:04 / 10.10.2020 2123\nМарҳабо, Роббимнинг фаришталари!\nФазола ибн Динор айтади .Муҳаммад ибн Восиъ ўлим тўшагида ётган пайтда мен унинг ёнида эдим. Бир маҳал у шундай дея бошлади .Марҳабо, Роббимнинг фаришталари Лаа давоми...\n1442 08:09 / 12.02.2020\n910 13:30 / 28.10.2019\n5656 12:11 / 18.06.2020\nБу шундай динки, ўз номига муносиб равишда одамларни адолат, яхшилик, эҳсон, раҳмдиллик, меҳршафқат, мўътадиллик, эзгуликка буюради. Зулм, истибдод, фасод, ёмонлик, давоми...\n2355 19:30 / 12.08.2020


Озиш учун энг самарали таъсир кўрсатувчи маҳсулотлар рўйхати – Uzarena\nКўнгилдагидек кўринишга эга бўлиш учун энг аввало ортиқча вазндан халос бўлиш керак. Турли-туман парҳезлар биздан етарлича ирода кучи ва маблағни талаб қилади. «Шафқатсиз қурбонликларсиз» сарвқомат бўлиш имконини берувчи восита бормикан? Афсуски, «Гўзаллик қурбонликларни талаб қилади» деган гап ҳозирча ўз кучини йўқотмаган ва муайян жисмоний машқларсиз хавфсиз ҳамда самарали озишнинг иложи йўқ.\nЗанжабил «қайноқ» маҳсулотлар сирасига киради. У ошқозонни яхши секреция ва қон билан таъминлайди ва шу тариқа организмда моддалар алмашинуви жараёнини тезлаштиради. Эфир ёғларининг юқори миқдори туфайли занжабил метаболизмни кучайтиради ва бу ёғ ҳужайраларининг тезроқ парчаланишига олиб келади. Бундан ташқари, занжабил тери ҳолатини яхшилайди, уни ёш ва чиройли қилади.\nКўк чой — ёғларнинг «қотили». Тадқиқотларнинг кўрсатишича, кўк чой экстракти моддалар алмашинувини тезлаштиради ва вазн ташлашга ёрдам беради. Бу чой кайфиятни яхшилайди ва эҳтимол, антиканцероген хусусиятларга эга, шунингдек юрак касалликларини олдини олишда ёрдам беради. Кўк чой юлдузлар орасида жуда урф бўлган ичимликдир. У организмда моддалар алмашинувини 15-20 фоизга тезлаштирувчи катта миқдордаги табиий кофеинга эга. Кўк чой нафақат тери остидаги ёғларни, балки энг хавфли ҳисобланган висцерал – ички ёғни ҳам осонликча ювади. Кунига уч пиёла кўк чой ичилса, ҳатто жуда семиз кишилар ҳам озади.\nЁғларни парчаловчи маҳсулотлар албатта қандайдир бемаза нарса бўлиши керак, деб ким айтди? Бир апельсин 70-90 калория «вазн»га эга. Асосийси, бу мева истеъмол қилингандан кейин тўқлик ҳисси 4 соатгача сақланиб қолади.


АҚШнинг Қозоғистондаги элчихонаси ЛГБТ байроғини осди - Zamin.uz\nАҚШнинг Қозоғистондаги элчихонаси бугун ўз биносига ЛГБТ байроғини осиб қўйди. Элчихонанинг Фейсбукдаги саҳифасида айтилишича, ушбу байроқ Халқаро гомофобия, бифобия ва трансфобияга қарши кураш куни муносабати билан осилган. Элчихона Қозоғистонда ЛГБТ аъзолари камситилаётганини айтиб, бундан хавотир билдирган.\n“Барча, жумладан, ЛГТБ аъзолари жамият ҳаётида ҳар томонлама ва фаол иштирок этиш имкониятига эга бўлиши зарур”, – дейилади АҚШ элчихонаси баёнотида.\nАмерикалик дипломатларнинг “байроқ” ташаббуси ижтимоий тармоқларда танқидларга сабаб бўлмоқда. Бир қатор фойдаланувчилар элчихонанинг ёнида масжид жойлашганини таъкидлаб, камалакранг байроқнинг осилишини провокация деб ҳисобламоқда.\nАҚШнинг аввалги президенти Дональд Трамп Америка элчихоналарида ЛГТБ байроғини осишни тақиқлаб қўйганди. Ҳозирги президент Жо Байден маъмурияти эса тақиқни бекор қилди. “Замин” янгиликларини “Facebook”да кузатиб боринг\nЯнгиликлар » Дунё » АҚШнинг Қозоғистондаги элчихонаси ЛГБТ байроғини осди


2. АХБОРОТ ХУРУЖИ ёхуд огоҳ бўлинг, ниқобли "чаён"\n3. Наманганда банк ходимини сўккан орган ходими ишдан ҳайдалди\n4. Алишер Усмоновдан навбатдаги ҳотамтойлик: Ҳар бир оилага 2,5 миллион сўм!\n5. Донғи кетган "Тip-Top" шарбатлари яна Янгиқўрғонда қадоқланмоқда\n6. Таълим тарбиядан бошланади: Намангандаги эзгу ҳаракатлар самараси\nНиҳолларни экиб қуйиб, уни парвариш қилмасангиз, боғ эмас, тўқайзор яратасиз. Уйнинг пойдеворини эгри қўйсангиз, қураётган уйингиз девори ҳам томгача эгри бўлиб чиқади. Уни бузиб ташлаб, бошқатдан қуришдан ўзга чора йўқ. Худди шу каби жамият “қадди-басти-ю, соғломлиги”, баркамол шахс тарбияси ҳам гўдакликдан бериладиган таълим ва тарбияга боғлиқ.\n7. Наманганда мудҳиш жиноят: эркак ўз оила аъзоларини болтада чопиб, сўнг ўзини ёқиб юборди\n8. Наманган вилояти: Ташрифдан ташрифгача нималар ўзгарди?\nНаманган вилояти иқтисодиётида ялпи ҳудудий маҳсулот ҳажми 107 фоизга ўсишига эришилган бўлса, шу йилнинг биринчи чорагида бу кўрсаткич 108,6 фоизни ташкил қилди. 2019 йилга белгиланган 170,9 миллион доллар қийматига тенг экспорт амалиёти 100 фоиз бажарилди. Жорий йилда эса 450 миллион доллар экспорт қилиш режалаштирилган бўлиб йилнинг дастлабки тўрт ойида 106 миллион доллар миқдорида маҳсулот экспорт қилинди.\n9. Норинда қўшнисини "ухлатган" ўғри аёллар қўлга тушди\n10. Ҳар бир наманганликка ишонч ва руҳ берган ташриф\n11. Намангандаги 777 та маҳаллада "Ҳоким ёрдамчиси" лавозимига очиқ танлов эълон қилинди


Қирғизистонда рус тили расмий мақомдан маҳрум бўлмоқда. Бунга мамлакат фуқаролари розимилар? - Фарғона.Ру ахборот агентлиги\n22:26 msk, 22 Сентябрь 2020\n23.10.2006 14:53 msk\nЕвгения Захарова, Фарғона.Ру\nҚирғизистон мамлакат янги Конституциясини қабул қилиш арафасида турибди. Қирғизистон раҳбариятининг турли мақомларда бўлган мутахассислари томонидан Асосий қонуннинг уч лойиҳаси ишлаб чиқилган. Уларнинг биронтасида ҳам рус тилининг расмий мақоми сақланмаган, уни миллатлараро мулоқот тили даражасига тушириш таклиф этилмоқда. Бу орада, “Евроосиё тадқиқотлари институти” тараққиёт жамғармаси буюртмасига кўра ўтказилган ижтимоий сўров натижаларига кўра, она тиллари қирғиз тили бўлган респондентларнинг 81,5 фоизи рус тилининг расмий мақомдан маҳрум этилишига қарши фикр билдирганлар. Қирғизистонда яшовчи бошқа миллат вакиллари ҳам ана шундай фикрдалар.\nБугунги кунда Қирғизистон аҳолисининг 80 фоизи рус тилида гапиради. Бу аҳвол Қирғизистон расмийларини, хусусан, конституция янги лойиҳаларидан бирини тайёрлаган ишчи гуруҳ раҳбари бўлган Жўғурқу Кенеш (Қирғизистон парламенти) депутати Азимбек Бекназаровни қониқтирмайди. Парламент аъзоси қирғиз тилини ҳимоя қилиш шарт, деб ҳисоблайди.\nЗиёли Асқар Ақаевич ўрнига Қирғизистонни қатъиятли Қурманбек Салиевич бошқармоқда, бир мухолифат иккинчисининг ўрнига келди, ҳаводан навбатдаги инқилоб бўйи келмоқда. Албатта, ҳаёт енгилроқ бўлиб қолгани йўқ. Айниқса, русийзабон аҳоли учун. Жой-жойларда маиший миллатчилик аломатлари кўринаяпти.\nМамлакатда рус тилидан расмий мақомни олиб қўйишлари ҳақида миш-миш тарқалганидан кейиноқ аҳоли ўртасида ваҳима бошланди. 2007 йилдан бошлаб Қирғизистондаги барча иш юритиш қоғозлари давлат тилига ўтказилиши ҳақида маълум бўлганидан кейин эса миграцион оқим кескин кучайди.\nЯқинда эса Азимбек Бекназаров рус тилини расмий тил қилиб бўлмаслигини расман билдириб, оловга мой сепгандек бўлди.\n- Қирғиз тили ва халқининг келажаги ҳақида ўйлаш керак, рус тили ва халқининг келажаги ҳақида эмас. Агар биз миллат ва давлат сифатида сақланиб қолишни истасак, ягона давлат тилини қабул қилишимиз керак. Қирғиз тили ва қирғиз халқини сақлаб қолиш учун бор куч-ғайратни аямаслик керак. Рус тили эса БМТ тилларидан бири бўлиб ҳисобланади. Биз уни давлат тили сифатида қабул қилсак ҳам, қабул қилмасак ҳам, у яшайверади, - дея билдирди А. Бекназаров.\nБекназаровга бу масалада Қирғизистон ташқи ишлар вазири Аликбек Жекшенқулов қарши чиқди.\n- Мен рус тили Қирғизистонда расмий мақомдан маҳрум бўлмаслиги керак, деб ҳисоблайман. У фақат сиёсий мулоҳазалар сабабли эмас, инсонпарварлик нуқтаи назаридан ҳам ўзининг ҳозирги мақомида қолиши керак. Мамлакатдаги фуқароларнинг катта қисми рус тилида таълим оладилар. Агар очиғини айтсак, рус тилидаги китоблар сифатини қирғиз тилидаги китоблар савиясига солиштириб бўлмайди. Аммо она тилини ҳам ҳечам унутиш керак эмас. Унинг ривожланиши учун нафақат хоҳиш-истак, балки анчагина маблағ ҳам талаб қилинади. Бу масалани ҳал этиш болалар боғчаларидан бошланиши керак. Икки тиллилик эса миллатимиз ва халқимизни бойитади, - дейди қатъий ишонч билан Қирғизистоннинг бош дипломати.\nБилингвизм Қирғизистонга фақат фойда келтиришига Қирғизистондаги “Владимир православ хайрия жамияти” бош директори Станислав Епифанцев ҳам аминдир.\n- Рус тили Қирғизистонни бутун дунё билан боғлаб турувчи ўзига хос кўприкдир. Бироқ биз ҳам қанақа мамлакатда яшаётганимизни эсдан чиқармаслигимиз лозим. Биз мустақил Қирғизистонда яшамоқдамиз ва қирғиз тилини билишимиз шарт, - дейди Станислав Епифанцев.\nАзимбек Бекназаров фикрини тўла қўллаб-қувватлаган Ёш сиёсатчилар форуми лидери Адил Турдуқулов эса мамлакатда рус тили мутлақо керак эмас, дея билдиради.\n- Барча кучни она тилимиз бўлган қирғиз тилини ривожлантиришга қаратишимиз керак. Рус тили эса ўзини ўзи боқиб олади, - дейди ёш сиёсатчи.\nҚирғизистондаги рус тили мақоми юзасидан қарама-қарши фикрлар кўп миллатли деб ҳисоблаш мумкин бўлган оддий аҳоли орасида камроқ – бу ерда 80 дан ортиқ миллат ва элат вакиллари истиқомат қиладилар. Уларнинг аксарияти рус тилининг расмий мақоми сақланишини ёқлайди.


2021 йил 1 февраль ҳолатига олтин захираларининг соф ҳажми йил бошидан бери 8,1 тоннага (ёки 0,26 млн. трой унцияга) ошди ва бу олтин-валюта захираларининг 482 млн. долларга кўпайишига ёрдам берди.\nЎзбекистоннинг расмий олтин-валюта захиралари ҳажми 584,2 млн. долларга (ёки 34,9 млрд. доллардан 34,3 млрд. долларгача) камайди.\nЖорий йилнинг январь ойи учун олтин захиралари ҳажми 66,5 млн. долларга кўпайди. Таъкидлаш керакки, олтин захиралари ўзгаришини ҳисобганда иккита омилга эътибор бериш лозим: олтин соф ҳажмининг ўзгариши ва жаҳон бозорида олтин нархининг ўзгариши. 1 февраль ҳолатига кўра олтин захираларининг соф ҳажми йил бошидан бери 8,1 тоннага (ёки 0,26 миллион трой унцияга) ошди ва бу олтин-валюта захираларининг 482 млн. долларга кўпайишига ёрдам берди.\n1-расм. Ўзбекистоннинг олтин-валюта захираларининг ўзгариши млн. долл.\nБироқ, жорий йилнинг январь ойи охирида жаҳон бозорида олтин нархи йил бошига нисбатан пасайди. 2021 йил 29 январь Лондон вақти билан соат 15:00 ҳолатига Лондон олтин бозорида 1 трой унция олтин нархи 1863,8 долларни ташкил этди ва шу йилнинг 4 январига (1943,2 доллар) нисбатан 4,1 фоизга камайди. Шунинг учун олтин нархининг пасайиши натижасида олтин захиралари соф ҳажми қолдиқларини қайта баҳолаш олтин-валюта захираларининг 415 млн. долларга пасайишига олиб келди.\n2-расм. Лондон олтин бозоридаги олтин нархи\n(Лондон вақти билан соат 15:00 ҳолатига, AҚШ доллари)\nШунга қарамай, халқаро захиралар таркибида хорижий валютадаги захиралар ҳажми 650,9 млн. долларга камайди, шундан 636 млн. доллари (97,7%) бош офиси хорижда жойлашган банклардаги нақд валюта ва депозитлар бўлса, 14,9 млн. доллари - бошқа марказий банкларда, Халқаро валюта жамғармаси (ХВЖ) ва Халқаро ҳисоб-китоблар банки (ХҲКБ)даги валюта захиралари.


Бунёдкорлик завқи | "Адолат" СДП\nУч йил илгари бўлимимизга “Адолат” социал-демократик партияси фаоллари ташриф буюришди. Улар билан суҳбат жараёнида мамлакатимизда олиб борилаётган сиёсий ислоҳотлар, парламент фаолияти, депутатларнинг ишлари ҳақида кўплаб қизиқарли ва фойдали маълумотлар олдик. Ўшанда туман кенгашининг раиси Ҳаҳрохон Аҳмедова бизга бир қатор адабиётлар ҳам тақдим этди. Улар билан танишгач, барчамизда “Адолат” СДПга аъзо бўлиш фикри туғилди.\nШундай қилиб, бўлимда ишлайдиган ҳамма ходимлар партия сафига кирдик. Бошланғич партия ташкилоти тузилди. Унга ёш мутахассис Беҳзод Жўраевни раис этиб сайладик. Бугунги кунда туманда ўтказиладиган ижтимоий-сиёсий тадбирдарда фаол қатнашиб келмоқдамиз. Партия аҳзоси бўлганимиздан кейин барчада ишга муносабат ҳам жиддий равишда ўзгарди. Ҳар бир ходимда ўз вазифасига нисбатан масъулият кескин ортди. Санобар Каримова, Нозимжон Жалолиддинов, Элдор Каримов каби ҳамкасбларимиз айниқса, бошқаларга намуна бўлмоқдалар.\nБўлимимимзнинг асосий вазифаси аҳоли пунктларининг меъморий қиёфаси замонавий талабларга жавоб беришини таъминлаш, пудратчи ташкилотлар фаолиятини мувофиқлаштириш, қурилишда янги техника ва технологияларни жорий этиш, юқори сифат ва самарадорликка эришишга кўмаклашиш кабилардир. Ҳар бир ходим мана шу йўналишда ўзининг куч-ғайратини аямасдан меҳнат қилмоқда. Шу туфайли юқори натижалар қўлга киритилмоқда. Ўтган 2021 йилда ҳам туманда ижтимоий-иқтисодий тараққиётда қатор ютуқларга эришилди. Асосийси, халқ турмуш фаровонлиги ўсди, шаҳар ва қишлоқларимиз янада ободлашди.\nЭътиборли жиҳати – бундай қувончли ўзгаришларга эришишда бунёдкор қурувчиларимизнинг ҳам ҳиссаси катта бўлди. Туманимизда ҳар йилгидан кўп турар-жойлар фойдаланишга топширилди. “Яккатом” ва “Узумзор” маҳаллалари “Обод қишлоқ” дастури лрйиҳаси доирасида янги ва кўркам қиёфа касб этди. Янги корхоналар,шифохона, мактаб ва боғчалар қуриб битказилди. Кўча ва йўллар равонлашди, ичимлик сув, электр ва табиий газ таъминоти яхшиланди.\nБундай ажойиб ўзгаришларда жамоамизнинг ҳам меҳнати бор, албатта. Яқинда вилоят Қурилиш бош бошқармасида 2021 йил якунлари чиқарилди. Бўлимимиз тизимдаги ташкилотлар ўртасида иккинчи ўринни эгаллаб, махсус диплом ва эсдалик совғасига совғасига сазовор бўлди. Албатта, бундай эътироқ барчамизни бениҳоя хурсанд қилди..\nАммо ҳаёт бир зум ҳам тўхтамайди, кечаги натижалар билан мағрурлани ўтиришга ўрин йўқ. Навбатдаги, янги, янада юксак марраларни эгаллаш учун ҳаракат қилиш зарур. Бу борада кўзланаётган мақсадлар қанчалик аниқ бўлса, шунча яхши Яқинда эълон қилинган “Янги Ўзбекистоннинг 2022 – 2026 йилларга мўлжалланган тараққиёт стратегияси тўғрисида”ги Ўзбекистон Республикаси Президентининг Фармони лойиҳаси билан танишиб чиқиб, ўзимиз учун янги вазифаларни белгилаб олдик. Айни пайтда уларни бажариш учун астойдил иш олиб бормоқдамиз. Бу билан юртимизнинг янада обод, халқимиз ҳаётининг фаровон бўлишига улушимизни қўшамиз. Шу туйғу туфайли амалга оширилаётган бунёдкорликлардан завқ оламиз.\nТўрақўрғон туман қурилиш бўлими бошлиғи,


05:00 / 28.02.2017 1860 pdf Ўқиш режими + -\n«Ҳалийм» сифати «ҳилм» сўзидан олинган бўлиб, луғатда «шошмасдан оқилона иш тутиш» ва «ёмонлик қилганга ёмонлик қайтармаслик» маъноларини билдиради.\nУламолар ҳилмни қуйидагича таърифлайдилар:\nРоғиб: «Ҳилм ғазаб қўзиган пайтда нафс ва табъни тутиб турмоқдир», деган.\nЖоҳиз айтади: «Ҳилм ғазаби қўзиб турганда қудрати етса ҳам, интиқом олмасликдир».\nЖуржоний: «Ҳилм ғазаб ғалаён қилган чоғда хотиржам бўлишдир. Яна золимни жазолашни ортга суришдир», деган.\nИбн Мановий: «Ҳилм қади юқори кишининг ўзидан пастнинг озорини кўтариш, каттанинг ҳаққига жиноят қилганни жазоламаслик ва бадандаги ақл тақозо қиладиган босиқликдир», деган.\nИбн Ҳиббон раҳматуллоҳи алайҳ айтади: «Ҳилм асли яратилишда, табиатда бўлиши ҳам, уни касб қилиш ҳам мумкин. Мазкур иккисидан таркиб топган бўлиши ҳам мумкин. Ҳилмнинг аввали яхшилаб аниқлаш, кейин азму қарор. Сўнгра сабр ва ундан кейин ризо».\nҲилм икки хил бўлади\nБиринчиси – Аллоҳ таолонинг қазои қадари ила бошга тушадиган мусибатларга нисбатан ҳалийм бўлиш.\nИккинчиси – Инсоннинг халойиқ ва бошқа махлуқот тарафидан бошига тушадиган мусибатларга нисбатан ҳалийм бўлиши.\nҲилм энг шарафли ва ақл эгалари учун муносиб ахлоқлардан биридир. Зеро, унда обрў ва жасаднинг саломатлиги ҳамда мақтовни жалб қилиш бор.\nҲилмга сабаб бўладиган омиллар ўнтадир:\n1. Жоҳилларга раҳмли бўлиш.\nМансурул ҳикамда: «Ҳилмнинг энг ишончли омилларидан бири жоҳилларга раҳм қилишдир», дейилган.\n2. Ғолиб бўлишга қудрат етиши.\nБундай пайтда ҳалимлик қилиш бағрикенгликка долалат қилади.\n3. Сўкишдан тийилиш.\nБу шараф ва олийҳимматлик орқали пайдо бўлади.\n4. Ёмонлик қилувчини пастга уриш.\nМисъаб ибн Зубайр Ироққа волий бўлганда лашкарларга улуш беришга киришди. Жарчига амр қилиб: “Амр ибн Журмуз қаерда?!” деб жар солдирди. Амр волийнинг отаси Зубайр ибн Аввом розияллоҳу анҳуни қатл қилган эди. Унга қотилнинг қочиб кетгани айтилди.\nШунда у: «Нима, отамнинг ўчини олади, деб гумон қилмоқдами?! Омон ҳолида чиқиб, ўз тегишини тўлиқ олсин!» деди.\n5. Жавоб мукофотидан ҳаё қилиш.\nБунинг боиси нафсини сақлаш ва баркамол мурувватдир.\n6. Сўкувчига фазл кўрсатиш.\nБунинг боиси карамлилик ва улфат муҳаббатидир.\nАҳнаф ибн Қайс раҳматуллоҳи алайҳ бундай деган эди: «Қачон менга биров адоват қилса, албатта, унга нисбатан уч хислатдан бирини кўрсатганман: агар мендан устун бўлса, унинг қадрини билганман; агар мендан паст бўлса, қадримни ундан устун қўйганман; агар мен билан тенг бўлса, унга фазл кўрсатганман».\n7. Сўкувчига эътиборсизлик кўрсатиш ва сўкишни кесиш.\nБунинг боиси қаътиятли бўлишдир.\n8. Жавоб уқубатидан хавфсираш.\nБунинг боиси нафснинг заифлигидир.\nШунинг учун ҳам, ҳилм офатлар ҳижобидир, дейилган.\n9. Бўлиб ўтган яхшилик ва ҳурматнинг риояси.\nБунинг боиси вафодорлик ва аҳдда туришдир.\n10. Макр ва махфий фурсатни кутиш.\nБунинг боиси ҳийлагарликдир.\nҒазабни ютиш ғазаб чиққандан кейин уни босишга уриниш бўлса ҳилм эса, ғазаб келган пайтда ғазабнинг чиқмаслигидир.\nҚуръони карим ва ҳалимлик\nҲалимлик – анбиёларнинг сифати\nАллоҳ таоло «Тавба» сурасида: «Иброҳимнинг отаси учун айтган истиғфори унга берган ваъдаси устидан эди, холос. Вақтики, унга отасининг Аллоҳга душман эканлиги аён бўлганда ундан воз кечди. Албатта, Иброҳим тазарруъли ва ҳалиймдир», деган (114-оят).\nЯъни, отаси Иброҳим алайҳиссалом билан тортишиб, уни сўкиб, тошбўрон қилмоқчи бўлганда ҳалим сифатли Иброҳим алайҳиссалом: «Сенинг учун Аллоҳга истиғфор айтаман», деб ваъда берган эди. Ана шу ваъдага вафо қилиш учун отасига истиғфор айтди, холос.\nКейинчалик унга отаси Аллоҳнинг душмани экани аён бўлди. Ўшанда у отасидан воз кечди. Демак, бўлиб ўтган истиғфор айтиш Иброҳимнинг алайҳиссалом шахсий сифатларидан келиб чиққан.\n«Албатта, Иброҳим тазарруъли ва ҳалимдир».\nБиз «тазарруъли» деб таржима қилган сўз оятда «оввоҳун» деб келган. Яъни, кўп нола қилиб, оҳ урувчи киши деганидир.\nҲалийм эса, озорларга сабр қилувчи, кечирувчи шахсдир.\nАллоҳ таоло «Ҳуд» сурасида: «Улар: «Эй Шуайб, сенга бизнинг оталаримиз ибодат қиладиган нарсани тарк қилмоғимизни ёки молларимизда хоҳлаганимизни қилмаслигимизни намозинг амр қилмоқдами?! Сен жуда ҳалийм ва рашид экансан-да», дедилар», деган (87-оят).\nЯъни, сен ҳалим – жуда сабрли, босиқ ва ақли-ҳуши жойида, ниҳоятда тўғри тасарруф қиладиган одам экансан-да, дерлар.\nАллоҳ таоло «Соффаат» сурасида бундай дейди: «Бас, Биз унга бир ҳалийм ўғилнинг хушхабарини бердик. Бас, қачонки (бола) унинг ўзи билан бирга юрадиган бўлганида: «Эй ўғилчам, мен тушимда сени сўяётганимни кўрмоқдаман, боқиб кўр, нима дерсан?» деди. У: «Эй отажон, сенга амр этилганни бажар, инша Аллоҳ, мени сабр қилгувчилардан топурсан», деди» (101–102-оятлар).\nЁши бир жойга бориб қолган, бегона юртларда муҳожир бўлиб юрган бефарзанд Иброҳим алайҳиссалом учун бу жуда буюк бир хушхабар эди.\nУзоқ давом этган фарзандсизликдан кейин фарзандли бўлиш қанчалик бахт!\nУзоқ давом этган фарзандсизликдан сўнгра, айниқса, ўғиллик бўлиш қанчалик бахт!\nУ ўғилнинг ҳалим бўлиши қанчалик бахт!\nКейинги ояти каримадаги ота-бола ўртасидаги биргина савол-жавоб инсоният тарихида Аллоҳ йўлида кўрсатилган фидокорликнинг ва ҳалимликнинг энг юксак намуналаридан бири бўлиб қолди. Бу мисол орқали Аллоҳ таолога нисбатан одобнинг энг юқори чўққиси, Унинг йўлида ҳеч нарсани аямасликнинг энг юксак намунаси кўрсатилди.\nИброҳим алайҳиссалом умр бўйи жоҳил, мушрик, Аллоҳни тан олмаган, нобакор бир қавм билан баҳслашиб, улар томонидан турли жафолар чеккан, ҳатто катта гулханга отилган қари бир одам эди.\nУ зот ноилож қолиб, ватанини, элини, халқини, яқинларини, уй-жойини, барча манфаатларини тарк этиб, бошқа юртга ёлғиз ҳижрат қилган.\nЁши улғайиб, фарзанд кўришдан умиди узилган бир пайтда Аллоҳ таоло унга ҳалим бир ўғил берди. У зот ўғлини кўз қорачиғидек авайлаб-асраб ўстирди. Фарзанд ота-онасининг кўз қувончи бўлиб ўсиб борди. Ота боласини кўриб қувонар эди.\nЁлғиз ўғли Иброҳим алайҳиссалом билан бирга юрадиган бўлиб, отасининг ёнига кирган чоғда, тафсирчи уламолар айтишларича, ўн уч ёшга тўлганида, ота боласига қараб:\nКексайиб қолганда кўрган жигарбандини отанинг ўзи сўймоқчи! Аллоҳнинг йўлида сўймоқчи! Тушида шуни кўрибди. Ота тушини Аллоҳнинг амри деб қабул қилди. Чунки пайғамбарларнинг туши ваҳийдир.\nБир марта эмас, бир неча бор кўрибди, шунинг учун ҳам жигарбандига: «Сени сўяётганимни кўрмоқдаман», деди. “Кўрдим”, демади.\nБу иш Аллоҳ учун ҳижрат қилган одамга катта синов эди. Умр бўйи дину диёнат йўлида турли синовлардан ўтиб келган Зотга яна бир бор улкан синов рўбарў бўлди. Қариганида топган жигаргўшасини, эндигина ёнига кириб, ўзи билан бирга юрадиган бўлганида ўз қўли билан сўйиши керак эди.\nМўмин, мухлис банда бўлган Иброҳим алайҳиссалом бу ишни ўзига хос ҳалимлик, босиқлик, хотиржамлик ва ишонч билан қабул қилиб олди. Иккиланмади, қандай бўлар экан, деб ўйлаб ўтирмади, қутулиш учун бошқа чора изламади.\nЛекин масаланинг иккинчи томони бор эди. Сўйилиши лозим бўлган қурбонлик одам эди. Жони бор, қони бор, эси-ҳуши, ақли бор эди.\nИброҳим алайҳиссалом фарзандидаги шу жиҳатларни ҳисобга олган ҳолда Исмоилнинг бу ишга қанчалик тайёрлигини синаб, унга маслаҳат солди.\nҲа, бу нафақат отага, балки боласига ҳам синов эди. Ота узоқ умри давомида кўпгина синовлардан ўтган. Ўғил эса, энди биринчи бор жиддий синовга рўбарў бўлаётган эди.\nЎғил Аллоҳ таоло туғилишидан олдин хабар бериб қўйганидек, ҳалим эди. Ҳар қандай оғирликни ҳам чидам билан қарши олишга тайёр фарзанд эди. Шундай бўлди ҳам,\n«У: «Эй отажон, сенга амр этилганни бажар, иншааллоҳ, мени сабр қилгувчилардан топурсан», деди».\nЭй отажон! Сенга мени сўйиш амр қилинган бўлса, мени сўй. “Болажонимни сўйсам, у нима қилар экан?” деб ўйлаб ўтирма. Мен Аллоҳ хоҳласа, сабр этаман, сабр қилувчи бандалардан бўлишга ҳаракат қиламан”, деди.\nНақадар Аллоҳнинг амрига итоат!\nСуннати мутоҳҳара ва ҳалимлик\n«Бир киши: «Эй Аллоҳнинг Расули, менинг қариндошларим бор. Мен уларга силаи раҳм қиламан, улар кесадилар. Мен уларга яхшилик қиламан, улар менга ёмонлик қиладилар. Мен уларга ҳалимлик қиламан, улар менга жоҳиллик қиладилар», деди.\n«Агар сен ўзинг айтганингдек бўлсанг, худди уларга иссиқ кулни едираётгандексан. Модомики шу ҳолда бардавом бўлар экансан, Аллоҳ томонидан сен билан бирга уларнинг қаршисига бир ёрдамчи бўладир», дедила».\nАбу Саъид розияллоҳу анҳудан ривоят қилинади:«Набий соллаллоҳу алайҳи васаллам: «Қоқилмагунча ҳалим бўлмас. Тажриба кўрмагунча ҳаким бўлмас», дедилар».\n«Расулуллоҳ соллаллоҳу алайҳи васаллам Мунзир Ашжаъга: «Сенда Аллоҳ хуш кўрадиган икки хислат; ҳилм ва шошмаслик бор», дедилар.\n«Эй Аллоҳнинг Расули, уларни мен ўзим хулқ қилиб олганманми ёки Аллоҳ мени шундоқ қилганми?» деди.\n«Аллоҳ сени шундоқ қилган», дедилар.\n«Мени Аллоҳ ва Унинг расули хуш кўрадиган икки хислатли қилиб қўйган Аллоҳга ҳамд бўлсин», деди у».\n«Охири замонда бир кишилар чиқади. Улар дин ила дунёни талаб қиладилар. Улар одамлар учун юмшоқ қўй териларини киядилар. Тиллари шакардан ҳам ширин. Қалблари эса, худди бўриларнинг қалбларидек. Аллоҳ азза ва жалла «Мен ила ғурурга кетдиларми ёки Менга журъат қилдиларми?! Бас, Ўзим ила қасам ичиб айтаманки, албатта, ўшаларнинг бошларига уларнинг ўзларидан фитна юбораман. У ҳалимни ҳам ҳайрон қолдиради», дейди».\nМуставрид ал-Қураший розияллоҳу анҳудан ривоят қилинади:\n«У киши Амр ибн Оснинг олдида «Расулуллоҳ соллаллоҳу алайҳи васалламнинг: «Қиёмат қоим бўлганда румлар одамларнинг кўпи бўладилар», деганларини эшитдим», деди.\n«Нима деяётганингга қара!» деди Амр унга.\n«Расулуллоҳ соллаллоҳу алайҳи васалламдан эшитган нарсани айтмоқдаман», деди.\n«Агар улар ҳақида ўша гапни айтсанг, уларда тўрт хислат бўлади: фитна пайтида инсонларнинг энг ҳалимроғи бўлади, мусибатдан кейин энг тез ўзига келадиган ҳамда қочгандан кейин энг тез қайта қувганлар бўладилар. Уларнинг энг яхшиси мискин, заиф ва етим бўлади. Уларда бешинчи гўзал яхшилик-подшоҳларнинг зулмидан энг кўп ман қилинганлар бўладилар», деди».\nМарриз Заҳронда Расулуллоҳ соллаллоҳу алайҳи васаллам лашкарларга олов ёқишни амр қилдилар. Катта олов ва кишилар ҳаракатини сезиб қурайшликлар сергакландилар. Абу Суфён ҳам гап нимадалигини билиш учун шаҳардан ташқарига чиқди. У ўзича: «Бу кечадагига ўхшаш оловни ва аскарни ҳеч кўрганим йўқ эди», деди.\nАббос ибн Абдулмуттолиб мусулмон ҳолида аҳли аёли билан Маккадан чиқиб, аскарга келиб қўшилган эди. У қоронғида Абу Суфённи излаб топди ва: «Мана, Расулуллоҳ соллаллоҳу алайҳи васаллам одамлар билан келдилар. Қурайшнинг ҳолига вой!» деди.\nУ мусулмонлардан бирортаси Абу Суфённи ўлдириб қўйишидан хавфсираб, уни хачирига мингаштирган ҳолда Пайғамбар соллаллоҳу алайҳи васалламнинг ҳузурларига олиб келди.\nРасулуллоҳ соллаллоҳу алайҳи васаллам Абу Суфённи кўришлари билан: «Шўринг қурисин, эй Абу Суфён, Аллоҳдан ўзга ибодатга сазовор Зот йўқлигини биладиган вақт келмадими?!» дедилар.\nАбу Суфён: «Ота-онам сизга фидо бўлсин. У зот сизни қандоқ ҳам ҳилмли, қандоқ ҳам карамли, қандоқ ҳам силаи раҳмлик қилди. Аллоҳга қасамки, шуни аниқ билдимки, агар Аллоҳдан ўзга илоҳ бўлганида, менинг бирор ҳожатимни чиқарар эди», деди.\nУ зот: «Шўринг қурисин, эй Абу Суфён, мени Аллоҳнинг Расули эканимни биладиган вақт келмадими?!» дедилар.\nАбу Суфён: «Ота-онам сизга фидо бўлсин. У зот сизни қандоқ ҳам ҳилмли, қандоқ ҳам карамли, қандоқ ҳам силаи раҳмлик қилди. Аллоҳга қасамки, бу ҳақда ҳалигача кўнгилда бир нарса бор», деди.\nШунда Аббос гапга аралашиб: «Шўринг қурисин! Мусулмон бўл! Бўйнингдан чопмасимиздан аввал «лаа илаҳа иллаллоҳ, Муҳаммадун Расулуллоҳ» деб шаҳодат келтир!» деди.\nУ шаҳодат келтириб мусулмон бўлди.\nҲилм ҳақидаги ҳикматли гаплар:\nҲасан Басрий: «Яхши гап амри маъруф, наҳйи мункар, ҳилму афв, кечирим ва ширин сўзлардан иборатдир», деган.\nЛуқмони Ҳаким айтади: «Уч тоифа уч нарсадан билинади: ҳалийм фақат ғазаби чиққанда; шижоатли урушда; биродар ҳожат тушганда».\nУмар розияллоҳу анҳу: «Илмни таълим олинглар. Илм учун сокинлик ва ҳалимликни таълим олинглар», деган.\nАли ибн Абу Толиб розияллоҳу анҳу шундай дейди: «Яхшилик мол ва боланинг кўп бўлишида эмас. Яхшилик илм ва ҳилмнинг кўплигида ва Аллоҳ таолонинг ибодати ила мақтанмасликдадир. Яхшилик қилса, Аллоҳ таолога ҳамд айтиб, ёмонлик қилса, У зотга истиғфор айтишдадир».\nАли ибн Абу Толиб розияллоҳу анҳу: «Ҳалиймга ҳилмидан келадиган аввалги фойда одамларнинг ҳаммаси жоҳилга қарши унга ёрдам беришларидир», деганр.\nМуовия ибн Абу Суфён розияллоҳу анҳу айтади: «Банда токи ҳилми жаҳлидан, сабри шаҳватидан устун бўлмагунча фикр эгаси даражасига ета олмайди. Бунга эса, фақатгина илм қуввати ила етилади».\nОмир Шаъбий раҳматуллоҳи алайҳ: «Илмнинг зийнати илм аҳлининг ҳалим бўлишидир», деган.\n1. Ҳилм эгасига Аллоҳнинг муҳаббати ва розилигини касб қилдирадиган сифатдир.\n2. Ҳилм ақлнинг комиллигига далилдир.\n3. Ҳилм бағрикенглик далилидир.\n4. Ҳилм ўзини тута билишга долалат қилади.\n5. Ҳилм эгасига фаришталар ёрдам беради.\n6. Ҳилм эгасига одамлар ҳам ёрдам беради.\n7. Ҳилм қалбларни улфат қилади.\n8. Ҳилм кишилар орасида муҳаббат пайдо қилади.\n9. Ҳилм жаннатга элтувчи йўлдир.\n05:00 / 28.02.2017 2379\n05:00 / 28.02.2017 1892\nҒафлат надоматни орттиради. Ғафлат неъматнинг қўлдан кетишига сабаб бўлади. Ғафлат Аллоҳ йўлини пардалайди. Ғафлат ҳасаднинг кучайишига, кишининг озорланишига давоми...\n1442 17:22 / 24.10.2018\n1260 21:00 / 10.05.2019\n2118 05:00 / 28.02.2017\n1897 05:00 / 06.03.2017


Сана: 19 Марть 2017 Курилди: 597 Изоҳ: 0\nМаросимни очар экан, Ўзбекистон Республикаси ахборот технологиялари ва коммуникацияларини ривожлантириш вазирининг ўринбосари Умиджон Аъламов шундай деди: “Куни кеча муҳтарам Президентимиз томонидан Тошкент ахборот технологиялари Университетига Муҳаммад Ал-Хоразмий номи берилиши ҳақида жуда долзарб қарор имзоланди. Соҳа ривожланишига келажакда ўз ҳиссаларини қўша оладиган юқори малакали мутахассисларга таълим бериш бизнинг асосий мақсадимиздир. Шу борада унверситетнинг профессор ва ўқитувчилари талабаларга керакли билимларни олишлари учун барча шароитларни яратиб бермоқдалар. Энг йирик алоқа операторларидан бири Beeline ҳам шундан келиб чиққан ҳолда ТАТУ билан биргаликда имзоланган меморандум асосида ётоқхона биносини реконструкция қилишда ёрдам кўрсатди. Муҳими, энди талабалар ўқишларини тамомлаганларидан сўнг шундай йирик компанияларда ишлаш имкониятига эгалар. Вазирлик номидан кўрсатилган ёрдам учун Beeline‘га миннатдорчилик билдираман, ва компания фаолиятида муваффақиятлар тилайман!”\nБинонинг қурилиш ва таъмирлаш ишлари бир йилдан зиёд вақт амалга оширилди. Бу вақт ичида ТАТУнинг биноси энг юқори талабларга мос равишда таъмирланган ва жиҳозланган замонавий ва шинам университет ётоқхонасига айланди.\nТАТУ ректори Тўлқин Тешабоев: “Ўйлайманки, ётоқхона талабаларга муносиб равишда хизмат қилади. Университетимизга ал-Хоразмийнинг номи берилиши ҳақидаги қарор билан бирга бизда янги иш режаси пайдо бўлди. Университет қошидаги “Дастурий маҳсулотлар ва аппарат дастурий мажмуалар яратиш маркази” ўрнида “Ахборот-коммуникация технологиялари илмий-инновацион маркази”ни ташкил қилиш режалаштирилган. Қабул қилинган қарорнинг яна бир муҳим аҳамияти шундан иборатки, Университет қошида Илмий-инновацион ривожлантириш жамғармаси ташкил этилмоқда ва у илмий кадрларни тайёрлашда муҳим аҳамиятга эга бўлади. Сўзсиз, талаба ва аспирантларнинг турмуш шароитини яхшилаш масаласи – янги шароитдаги муҳим омилларидан биридир, шунинг учун янгиланган бинонинг очилиши – олдинда турган ўзгаришларни амалга оширишдаги муҳим қадамдир”.\nЯнги таъмирланган бинода 320 киши учун мўлжалланган 127 хонадан ташқари компютер синфи, кутубхона ва маънавият ва маърифат маркази жой олган. Очилиш маросими тугагач ётоқхона бўйлаб пресс-тур бўлиб ўтди.\nВоқеани шарҳлар экан, Unitel‘нинг бош директори Дмитрий Шуков шундай деди: “Ижтимоий сармоялар стратегиясини амалга оширишда биз тасофидан бу лойиҳани танлаганимиз йўқ. Ва ТАТУ Beeline ва умуман Ўзбекистоннинг телеком ва IT-соҳаси учун кадрлар манбаси эканлиги учун ҳам эмас. Шунчаки эртага бизнинг ўрнимизга келиб бизнинг соҳамизини ривожлантирадиган ёшларга яхшилик қилиш жуда ёқимли. Мен ўзим талабалик чоғимда талабалар ётоқхонасида яшаганман, ва албатта у ерни бу бино билан умуман солиштириб бўлмайди, шунинг учун иш жараёнинини шахсан ўзим назорат қилишга ҳаракат қилдим. Бугун биз мағрур бўлиб шуни айтишимиз мумкинки, шу бинони ҳудди ўзимиз учун таъмирлагандай топширмоқдамиз”.\nMake your Mark ташаббуси 2014 йилнинг декабр ойида жорий этилган бўлиб, Veon компаниялар гуруҳининг корпоратив ижтимоий мажбуриятлари стратегиясининг асосий элементи ҳисобланади. Унинг мақсади - ёшларга келажакларини барпо этишда ёрдам бериш, уларга технологик асбоб-ускуналар, тажриба ва билим, таълимни кенгайтириш, порлоқ келажаклари йўлидаги тўсиқларни ўтишда ёрдам бериш\nКалит сўзлар: қилиш, қарор, юқори, шунинг, шундан, шундай, университет, умуман, технологиялари, таъмирланган, ташкил, талабаларга, талабалар, ривожлантириш, равишда, муҳим, марказиrdquo, келиб, йирик, инновацион


ССВ: Ўзбекистонда 2020 йилнинг биринчи кунида қарийб 2 минг чақалоқ туғилди\nСоғлиқни сақлаш вазирлиги Ўзбекистонда 2020 йилнинг 1 январида қанча чақалоқ туғилгани ҳақида маълумот берди.\nМаълум қилинишича, янги йилнинг илк куни давомида 1974 нафар чақалоқ дунёга келган. Бу сўнгги уч йилдаги энг юқори кўрсаткич ҳисобланади. 2018 йилнинг биринчи куни 1961 нафар, 2019 йилнинг биринчи куни эса 1708 нафар чақалоқ туғилган эди.\n«2020 йилнинг 1 январь куни туғилган чақалоқларнинг 970 нафари қиз, 1004 нафари эса ўғил бола бўлиб, энг кўп бола Самарқанд вилоятида (235 нафар), иккинчи ўринда Андижон вилояти (212 нафар) ва учинчи ўринда эса Фарғона вилояти (196 нафар)да туғилди. Шунингдек, янги туғилган чақалоқлар рейтингининг сўнгги ўринларидан Навоий вилояти 46 нафар, Сирдарё вилояти 51 нафар ва Жиззах вилояти 75 нафар кўрсаткич билан жой олди. Дунёга келган чақалоқларнинг 10 нафарини эгизаклар ташкил қилади.\nШу кунлари байрам муносабати билан давом этаётган дам олиш кунларида юртимиздаги мавжуд 218та туғруқ комплексида 2593 нафар тиббиёт ходимлари, жумладан, 389 нафар акушер гинеколог, 276 нафар неонатолог, 1928 нафар доя ва ҳамширалар тун-у кун фаолият кўрсатишмоқда.\nШуни ҳам айтиш керакки, сўнгги йилларда ҳомиладор аёллар ва чақалоқларни перинатал ҳамда неонатал скринингдан ўтказиш орқали уларда туғма ва ирсий касалликларни эрта аниқлаш тизими йўлга қўйилди. Ҳудудларимиздаги болалар даволаш муассасаларида олдинлари мавжуд бўлмаган неонатал хирургия, кардиохирургия, инвазив хирургия, қизлар гинекологияси каби кўплаб янги бўлимлар ташкил этилиб, энг қийин амалиётлар вилоятларнинг ўзида муваффақиятли ўтказилмоқда.\nҚолаверса, юртимиз перинатал муассасалари замонавий тиббий асбоб-ускуналар билан жиҳозланиши баробарида мутахассисларимизнинг ҳам малакасини ошириш орқали энг кам вазнли, ҳатто 500 граммлик гўдакларни ҳам парвариш ва реабилитация қилиш самарали амалга оширилмоқда. Бу ўзгаришлар юртимизда аёллар саломатлигини мустаҳкамлашга, оналар ва гўдаклар ўлими кескин камайишига сабаб бўлмоқда», дейилади Соғлиқни сақлаш вазирлиги Жамоатчилик билан алоқалар бўлими хабарида.\n19:14 / 05.01.2021\nССВ: тиббиёт муассасаларида юритиладиган тиббий ҳужжат шакллари жиддий қисқартирилди


Ўқиш даврида ҳарбий хизматни ўташ мумкинми? » ТАШКЕНТСКИЙ ИНСТИТУТ ПО ПРОЕКТИРОВАНИЮ, СТРОИТЕЛЬСТВУ И ЭКСПЛУАТАЦИИ АВТОМОБИЛЬНЫХ ДОРОГ\nwww.Tayi.Uz » Новости » Новости высшего учебного заведения » Ўқиш даврида ҳарбий хизматни ўташ мумкинми?\n14 oktyabr 2019, Dushanba\nЎзбекистон Республикасининг “Умумий ҳарбий мажбурият ва ҳарбий хизмат тўғрисида”ги Қонуни (http://lex.uz/docs/78717) (12.12.2002)нинг 21-моддаси, тўртинчи хатбошида “Умумтаълим мактабларида, академик лицей ва касб-ҳунар коллежларида таҳсил олаётган чақирилувчилар, шунингдек олий таълим муассасаларида кундузги ўқишда таҳсил олаётган талабалар ўқишни давом эттиришлари учун уларнинг чақирилиш муддати ўқишни тамомлагунларига қадар кечиктирилади” деб қайд этилган.\nМазкур модданинг кейинги хатбошисига кўра (http://lex.uz/docs/4498268), олий таълим муассасаларидаги таълимнинг кундузги ва кечки шаклида таҳсил олаётган талабалар ўз розилиги билан сафарбарлик чақируви резерви хизматига олиниши мумкин. Бунда талабалар бир ойлик ҳарбий йиғинларни ўташга июль-августда жалб этилади. Шунингдек,(http://lex.uz/docs/3244181)ҳарбий хизматни ўташистагида бўлган талабага Олий ва ўрта махсус таълим вазирлиги томонидан тасдиқланган тартиб асосида академик таътил берилиши мумкин.\nМанба: \_\_edu.uz.Олий ва ўрта махсус таълим вазирлигининг ахбороти


Машҳур хонанда вояга етмаган қизнинг номусига теккани айтилмоқда. ИИБ жиноий иш очишни рад этди\n© kun.uz 10/09 10:15 • 436329\nLatin: Mashhur xonanda voyaga yetmagan qizning nomusiga tekkani aytilmoqda. IIB jinoiy ish ochishni rad yetdi\nТаниқли эстрада хонандаси лицейнинг биринчи курсини эндигина тамомлаган, вояга етмаган қизнинг номусига теккани айтилмоқда. ИИБ ҳолатда жиноят аломатлари йўқ, деб топган. Kun.uz ҳолат юзасидан қизнинг ўзи, отаси ва ишга алоқадор бошқа шахслар билан суҳбатлашди.\nТаниқли эстрада хонандаси лицейнинг биринчи курсини эндигина тамомлаган, вояга етмаган қизнинг номусига теккани айтилмоқда\nteznews.uz 12:40 • 48515\nСамарқандда машҳур хонанда вояга етмаган қизнинг номусига теккани айтилмоқда. ИИБ жиноий иш очишни рад этган\nТаниқли эстрада хонандаси лицейнинг биринчи курсини эндигина тамомлаган, вояга етмаган қизнинг номусига теккани айтилмоқда. Вилоят Ички ишлар бошқармаси ҳолатда жиноят аломатлари йўқ, деб топган. Бу ҳақда «Kun.uz» хабар берди. Нашр мухбири ҳолат юзасидан қизн\nhordiq.uz 12:01 • 4374\nТаниқли эстрада хонандаси лицейнинг биринчи курсини эндигина тамомлаган, вояга етмаган қизнинг номусига теккани айтилмоқда. ИИБ эса ҳолатда жиноят аломатлари йўқ, деб топган. Бу ҳақда «Kun.uz» хабар қилди. Нашр ҳолат юзасидан қизнинг ўзи, отаси ва ишга алоқадор бошқа шахслар билан суҳбатлашди.\ndaryo.uz 11:36 • 247485\nXonanda bu ishni bir o‘zi emas yana ikki sherigi bilan qilganini aytgan\ndarakchi.uz 10:36 • 59281\nТаниқли эстрада хонандаси лицейнинг биринчи курсини эндигина тамомлаган, вояга етмаган қиз…


МЕЪРОЖ ВА ОСМОНЛАР – oliymahad.uz\nМЕЪРОЖ ВА ОСМОНЛАР\nДунё осмонини тасаввур қилиш учун ҳозирги кундаги астрономия илмига мурожаат қилсак мақсадга мувофиқ бўлади. Ҳаммамизга маълумки, космос тушунчаси ернинг атмосфера қобиғидан чиқиб кетганидан кейин бошланади. Аслида фазога кўтарилгандан сўнг юқори деган тушунчани тасаввур қилиш бироз мушкул бўлади. Чунки фазо ер эмаски, бир нарсага нисбатан бошқа бир нисбатни тасаввур қилсангиз. Фазода ер йўқки биз унга нисбатан юқорини тасаввур қилсак.\nФазода ерга энг яқин масофада учиб юрадиган фазовий кемалардан бири МКС – Халқаро космик станциясидир. МКС эса ердан 420 км атрофидаги баландликда учиб юради.\nЮқорида айтганимиздек, юқорига қарашнинг имкони бўлмаганидан кейин, кенглигини ўрганиб кўрсак. Яқинда космосдаги “Voyager 1” номли фазовий ускуна қуёш магнит майдонидан чиқиб кета олди. Қуёш тизимининг майдониниг ҳажми эса таҳминий ҳисобларга кўра 30 а.е га тенг келади. У эса 4.470.000.000 кмга тенг келади. Бу тасаввуримизга сиғмайдиган улкан ҳажм ҳали галактика ҳам эмас, биргина юлдуз тизими эди. Энди тасаввур қилайлик, бу юлдуз – қуёш тизими Сомон йўли номли галактикамиздаги юзлаб, балки минглаб юлдуз тизимларидан бири. Сомон йўли номли галактикамизнинг ҳажми эса таҳминий ҳисобларга кўра 100.000 ёруғлик йилига тенг. 1 ёруғлик йили эса 9.460.800.000.000 кмга тенг. Галактикамиз эса ўз ўрнида фазодаги минглаб, балки миллионлаб галактикалардан бири холос. Бу эса ҳали биринчи осмон эди…\nҚолган хулосаси эса ўзингиздан…\n761500cookie-checkМЕЪРОЖ ВА ОСМОНЛАРno\nОлдингиТошкент ислом институтига шайх Муҳаммад Тақий Усмоний ҳазратлари ташриф буюрдиларКейингиДўстлашиш фазилати


AnTuTu 2017 йилнинг энг оммалашган смартфонларини эълон қилди - Terabayt.Uz\nАнъанага кўра, таниқли AnTuTu бенчмарки мутахассислари 2017 йилда энг яхши сотилган ва оммалашган смартфонлар рейтингини эълон қилишди. "ТОП 10" таликдаги мобил алоқа воситалари рўйхати бенчмарк иловасидан фойдаланувчи смартфон эгаларининг овозларига кўра шакллантирилган.\n1-ўрин: OnePlus 5\nКорпус қалинлиги 7,25 мм бўлган бу девайс "жаҳоннинг энг юпқа смартфони" деган номга даъвогар.\n2017 йилнинг 20 июнида тақдим қилинган. 5.5 дюймли FHD (1080 × 1920 пикселли) экран 2.5D эффектига эга Gorilla Glass 5 қайрилма ҳимоя шишаси билан қопланган. Экран Optic AMOLED технологиясида ишлайди.\nГаджет 64 битли ва 8 ядроли, 2.45 Ггц частота тезлигида ишлайдиган, 1 кристалли илғор Snapdragon 835 процессори билан таъминланган. Смартфоннинг график-тасвирларини қайта ишлаш Adreno 540 видеокартаси зиммасига тушади. Ишлаб чиқарувчининг айтишича, OnePlus 5 Android смартфонлар орасида энг тезкор ишлайдиган гаджет.\nГаджетнинг бош камера модулларидан бири Sony IMX398 сенсори бўлиб, у 16 мегапикселли ва оптик линзасининг ҳажми — f/1.7.\nШунингдек, қўш сенсорларнинг иккинчисига Sony IMX 398 модули ўрнатилган. У телефото линзаси бўлиб, f/2.6 стандартидаги апертурага эга ҳамда 20 мегапикселли суратлар олади. Бу линза манзарани 2 карралик яқинлаштириш функциясига эга. Қўш камераларда кенг бурчакли суратлар олиш режими, автофокус ҳамда барқарорлаштириш функциялари мавжуд. Бош камерада орқа фонни хиралаштириб суратга олиш мумкин.\nOnePlus 5’нинг олд камераси учун 16 МП ва f/2.0 апертурали, барқарорлаштириш функциясига эга селфи-камераси танланган.\nOnePlus 5 Ўзбекистон смартфон бозорида 500 АҚШ долларидан бошлаб сотилмоқда.\nҚуйида мазкур рейтингга киритилган смартфонлар тўғрисида батафсил маълумот олинг.\n2-ўрин: OnePlus 3\n3-ўрин: Meizu Pro 6 Plus\n4-ўрин: OnePlus 3T\n5-ўрин: Xiaomi Mi Max\n6-ўрин: Samsung Galaxy S8\n7-ўрин: Xiaomi Redmi Note 3\n8-ўрин: Samsung Galaxy S8+\n9-ўрин: Xiaomi Mi6\n10-ўрин: Xiaomi Redmi 4\nТаъкидлаб ўтиш керакки, AnTuTu – асосан Хитойда оммалашган ва шу боис ҳам бу ресурсда асосан Хитой смартфонлари синовдан ўтказилади.\n#Galaxy S8 #OnePlus 5 #Xiaomi Mi6


АЛДОҚЧИ КУЁВЛАРДАН ҲУШЁР БЎЛИНГ! | Суғдиёна биринчи аёллар электрон журнали\nАЛДОҚЧИ КУЁВЛАРДАН ҲУШЁР БЎЛИНГ!\nБугун атрофимизда намунали оила қуришга тўсқинлик қиладиган омиллар етарлича. Кимдир мард йигитлар камайиб кетганини, яна кимдир қайноналарнинг келинларига қўяётган талаблари ақлга сиғмаслигидан нолийди. Бошқалар интернет, телефон деган бало чиқиб, одамларни асл мақсаддан чалғитаётганини, эркаклар ва, ҳатто, аёлларнинг оилага хиёнат қилишига сабаб бўлаётганини тушунтирмоқчи бўлади. Келинг, қизларжон, бу сафар кундалигингизга учрашувга чиққанда қандай ваъдаларга алданмаслик лозимлиги, сўнг бармоқ тишламаслик учун нималар қилиш кераклигини ёзамиз.\nИккилансангиз, ишонсангиз ва ҳатто севсангиз ҳам суриштиринг!\nОилангиз ва кўнглингизга бирор номзод ёқиб турибди. Иккиланаяпсизми? Суриштиришга ҳаққингиз бор. Ахир кўйлак сотиб олганда ҳам нечта дўконга кириб чиқиш, нарх ва сифатини солиштириш, сотувчини саволга тутишдан эринмайсиз-ку, тўғрими? Ҳаётингизни ҳеч бўлмаса бир матога қиёс қилинг-да, сиз ҳам йигит ва унинг оиласи, ўтмиши, бугуни, орзуларию режалари, муомаласию билими, яшаш тарзи — ҳаммасини суриштиринг. Уялманг, тортинманг. Сўраб-исташнинг ҳам минг усули бор. Бизда фақат маҳалла оқсоқоли, қўни-қўшнидан суриштиришга эътибор қаратилади. Сиз бу рўйхатга ишхона, мактаб, институт, интернетни ҳам киритинг. Ҳозир ҳамма очиқ китобдек кўринса ҳам унинг сиз билишингиз керак бўлган муҳим жиҳатлари кўздан пана бўлиши мумкин. Бу қайси жиҳатлар? Йигит яхши инсонми, одамлар билан муомаласи қанақа? Ишхонада ўзини қандай тутади, истиқболи борми? Оиласига маҳалла аҳли неча баҳо қўймоқда, берилиб, ёйилиб мақтаяптими ёки «Ҳм, яхши оила», «Бошқалардан сўраб кўринг-чи» деяптими? Интернетда даҳшатли сирлари йўқми, бир «google»га қидирув бериб кўринг-чи? Жуда бўлмаса, дадангиз куёв бўлмиш билан юзма-юз суҳбат қурсин, эркаклар бир-бирин алдаши қийин!\nУчрашувларда сизга кўп ваъдалар бераётгани шубҳага солмаяптими? Қайси гапларидан шубҳадасиз? Балки қуйидаги гаплар сизга танишдир.\n«Сизни хорижга олиб кетаман!»\nМен билган бир оила мана саккиз йилдан бери алоҳида яшайди. Умумий ҳисобда шу келин-куёв бир-бирини бир йилдан ортиқроқ кўрмаган бўлса керак. Аммо орада аллақачон икки ўғил туғилди. Келин уйда қайнона-қайнотага қараб ўтиради, куёв океан ортида, ойда бир маротаба пул жўнатиб турибди. Куёв тўйдан олдин келинни ҳам олиб кетаман, деб яхши режалар, ваъдалар қилганди. Йигитнинг нияти тўғри бўлса ҳам, ўзи муваққатгина яшаётган хорижга келинни олиб кетолмади. Тўйдан кейин кўп ўтмай, яна «бойиб келгани» кетган куёв биринчи фарзанди дунёга келгач, қайтиб келди. Минг марта ҳаракат қилмасин, хотини ва боласига виза ололмади. Ота-онаси ҳам «Ўғлим, бола-чақанг, биз билан яша, шу ерда тирикчилик қилаверамиз», демади. Ҳали сингилни турмушга бериш, ҳали укани уйлантириш, ҳовлини янгитдан қуриш каби муаммоларини айтавериб, яна ишга жўнатиб юборишди. Нима бўпти, дейсизми? Тўғри, ўша ўғил топган пул орқасидан чиройли тўйлар ўтмоқда, ҳашаматли уйлар қурилмоқда, аммо унинг ортидан бахт топаман, деб келган келиннинг ҳаёти соғинч билан ўтиб кетяпти... Асабий, йиғлоқи она у! Болалари билан ўзини овутаётган, эрининг хорижлик аёл билан яшаётганидан аллақачон хабардор хотин у! Боласини ортга қайтармасдан, унга фақат пул жўнатувчи машина, деб қарайдиган қайнота-қайнонасидан ич-ичида норози бўлиб куч кечираётган келин у!\nХулоса: Сиз эрга тегаётганингизда нимани мақсад қиласиз? Бой яшашними? Дунё кезишними? Ўйланг, бой яшаётганлар ва саёҳатга ҳар фаслда чиқаётганларнинг ҳаммаси бахтлими? Ёки бундан мосуво яшаётганларнинг ҳаммаси бахтсизми? «Тўйдан кейин олдин ўзим бориб, 1-2 танга топаман-да, сўнг сизни чет элга олиб кетаман», деган гапга учманг! Ёки ҳозир урфга кирган вебкамерада суҳбатлашиб, сўнг куёвсиз тўй бўлишига рози бўлиб, эрга тегманг! Ҳатто катталарнинг ўзи бунга рози бўлса ҳам сиз ноаниқ манзиллар, боши очилмаган ишлардан ўзингизни эҳтиёт қилинг! Эри жўнатган тўртта кўйлак учун ўзини хурсанд яшаётгандек кўрсатаётган аёллар сафида қолманг!\nАгар мабодо сизнинг ҳам орзуларингиз хориж билан боғлиқ бўлса, йигитнинг режалари қанчалик ҳақиқатга тўғри келишини суриштиринг. Буни унинг ўзидан, қонунлардан ва бу иш бошига тушган оилалардан аниқласа бўлади.\nУчрашувда шундай саволни кўпинча ўзи кимнидир қаттиқ севган йигитлар беради, деган гап юради. Бу қанчалик тўғри-нотўғрилигини билмадик, лекин ҳар бир қиз бу саволдан ҳушёрлашади. Ҳатто севган йигити бўлмаган қиз ҳам қўрқиб, жавоб бериб бўлгач «Ўзингизда-чи?» дейишга журъат топади. Яқин дугонамга куёв шундай савол берганида, «Йўқ, мен унақа қизлардан эмасман», деб гапни қисқа қилган экан. Ҳозир ҳомиладор ҳолида ота уйида ўтирибди. Нуқул собиқ эрининг шу гапини эслаб, ўшанда у менга кўп гап айтмоқчи бўлган, мен эътибор бермаганман, деб ўзини койигани-койиган. Маълум бўлишича, йигит бир қизни қаттиқ севибди-ю, аммо уни бошқа бировга турмушга бериб юборишибди. Шундан сўнг йигит менинг дугонамга уйланган, тўйидан бир ой ўтмай, бояги севган қизининг ажрашганидан хабар топган журъатсиз куёв энди дугонам билан яшашни истамаслигини, ўшанга уйланишини очиқ айтибди. Хуллас, йигит ҳомиладор хотинини уйига жўнатиб, севган курсдош қизи билан яшаб юрибди. Хулоса: Тўйдан аввал ҳар икки томоннинг ҳам кўнгли кимгадир мойил бўлган бўлиши мумкин. Бу дегани ҳамма ўтмишни қўмсайди, дегани эмас. Лекин одамлар ҳар хил. Баъзи шўх йигитлар бор, тўйгача қанча қизга севги изҳор қилиб, қанчаси билан ваъдалашгандек бўлади, лекин уйлангач, жиддий тортади. Баъзи таъсирчан йигитлар ҳам бўладики, улар кимгадир ниятини очиқ айтолмай, ота-онасини кўндиролмай, тақдир ҳукмига қараб юради-ю, бироқ кейинроқ исён қилади. Улар нариги йигитлар каби қизларни синовдан ўтказиб, ўзи учун хулоса чиқармаган бўлади, шунинг учун хотинидан идеал аёлни кутиб яшайди. Бунда ҳар икки ҳолатда ҳам чегарадан чиқмаган болани танлаш муҳим. Яъни, шаддод йигит бўлиши мумкин, аммо саёқ бўлмаслиги шарт, босиқ йигит бўлиши мумкин, бироқ ланж бўлмаслиги шарт!\nБунинг учун унинг табиати, ким билан севишгани ва бу «муҳаббат» қанчалик кучли бўлгани ҳақида озроқ билсангиз, зарар қилмайди. Тўғри, кўпинча ота-оналар масаланинг бу томонига унчалик қизиқишмайди, тўйдан кейин унутади, дейишади. Суриштирганда, йигитнинг ўзидан ҳам кўра оиласи ҳақида кўпроқ билишни исташади. Мана шунинг учун ҳам кўпинча тўйдан кейингина куёвнинг қайсидир «дом»да жувон хотини борлиги маълум бўлади. Яхшилаб ўйлаб кўрсангиз, йигит ўқиган факультетдан, албатта, бирор танишингизни топасиз, ёки акангиз, бирор ишончли одамни ўртага қўйиб, ўз тенгдош йигитлари орқали ҳам сўраттирсангиз бўлади. Ёш йигитлар кўпинча юзхотир қилиб ўтирмай, билганларини очиқ айтишади.\n...деб ваъда берганларнинг аксарияти сўзида турмайди. Нима учун? Турмуш қурганингиздан кейин яқин 10 йил ота-она қарамоғида бўласизлар. Куёв истаган тақдирда ҳам сизга ота-онасининг қошидан ўтиб, бунга имконият яратиб беролмаслиги мумкин. Болаларнинг кетма-кет туғилиши ўқиш ва иш бўйича танаффусни талаб қилади. Шунинг учун ҳам турмушга чиққунча ўқиб олинг, иложи бўлса, ишга ҳам жойлашинг. Сиз ҳаммасини бадастир қилиб қўйсангизгина, куёвдан ваъдага вафо талаб қила оласиз. Бу ваъдалар амалга ошадими-йўқми, буни олдиндан текширишнинг оддий усули бор. Агар йигитнинг онаси, опа-синглиси оиласидаги аёллар ўқиган бўлса, ишласа, демак, эртами-кечми у ҳам аёлининг маълумот олиши ва ишлашига тўсқинлик қилмайди. Ҳатто, учрашувларда «Ишламайсиз, уйда ўтирасиз!» деган бўлса ҳам, вақт ўтиб, турмуш тақозоси ёки ўртадаги ишонч туфайли, ёки сизнинг ҳамма ишни удда қила олишингизга қараб, унинг қарори ўзгариши мумкин.\nАзиза ҚУРБОНОВАTwitter НравитсяSocButtons v1.5


Россия конституциясига “олий ҳукмдор” лавозими киритилиши таклиф қилинди\n25 октябр 2020, Тошкент вақти: 18:55\nРоссия Конституциясига тузатишлар ҳозирлаш бўйича ишчи гуруҳ қомусга юздан зиёд янги модда киритишни таклиф қилди, дея хабар қилади "Коммерсант" нашри.\nТаклиф қилинаётган тузатишлар орасида президент лавозимини "олий ҳукмдор"га ўзгартириш, православ динини мамлакатнинг асосий дини ўлароқ тасдиқлаш ҳамда Россияга Иккинчи жаҳон урушининг “ғолиб мамлакат”и мақомини бериш кабилар бор.\nПрезидент сўзини “олий ҳукмдор”га ўзгартириш, устига устак “олий” сўзини катта ҳарф билан ёзиш исталаётгани ҳақида журналистларга ишчи гуруҳ аъзоси, Давлат думасининг давлат қурилиши ва қонунчилик қўмитаси раиси Павел Крашенинников маълум қилди.\nРоссия Конституциясига ўзгартишлар киритиш режаси ҳақида Владимир Путин 15 январь куни Федерал Йиғинга йўллаган мурожаатида билдирган эди. Ўшанда Путин Россия Конституциясига халқаро қонунларга нисбатан устуворлик берилиши ва қомусда қайта тикланган Давлат кенгашининг мақоми ва роли мустаҳкамлаб қўйилишини таклиф қилган эди. Мухолифат Путин 2024 йилда президентлик ваколат муддатлари тугаганидан сўнг Давлат кенгашини бошқариш ва шу тариқа ҳокимиятда қолишни мўлжаллаётганидан хавотир изҳор қилмоқда.\nАйни пайтда Путин таркибига 75 киши кирган конституцияга тузатишлар ҳозирлаш бўйича ишчи гуруҳ тузди. Ишчи гуруҳга кирганлар орасида ҳокимиятни ҳақорат қилганларни жазолаш ва суверен интернет тўғрисидаги қонунлар муаллифи сенатор Андрей Клишас, "Донецк халқ республикаси" жангарилари қўмондони, ёзувчи Захар Прилепин, Умумроссия казаклар жамияти атамани Николай Долуда, спортчи Елена Исинбаева, таниқли артистлар ва режиссёрлар, Давлат думаси депутатлари ва Федерация кенгаши аъзолари бор.\nКонституцияга ўзгартиш киритиш тўғрисидаги қонун лойиҳаси Россия Давлат думасида биринчи ўқишда бир овоздан қабул қилинган. Иккинчи ўқиш 11 февралга белгиланган.\nЎзгартишлар бўйича умумхалқ овоз беришини апрел ойида ўтказиш режаланмоқда. Айни пайтда овоз бериш формати тўғрисида қонун лойиҳасида ҳеч нарса айтилмаган. Тахминларга кўра, у махсус ташкил этилган ишчи гуруҳ ва Марказий сайлов комиссияси томонидан ишлаб чиқилади.


Агросекторни ривожлантириш учун ердан фойдаланиш соҳаси ислоҳ қилиниши керак — қишлоқ хўжалиги вазири – Газета.uz\n20 сентябрь 2019, 18:05 Иқтисодиёт\n2020−2030 йилларда Қишлоқ хўжалигини ривожлантириш стратегияси лойиҳаси жамоатчилик муҳокамаси учун эълон қилинди. Ҳужжат қишлоқ хўжалигига мўлжалланган ерларни аукцион орқали бериш, ижара шартномаларини фақатгина суд орқали тўхтатиш, пахта ва буғдой учун давлат буюртмасини бекор қилиш, агросаноат секторида давлат-хусусий шерикчиликни (ДХШ) жорий этиш ҳамда илм-фанни ривожлантиришни кўзда тутади.\nҚишлоқ хўжалиги вазири Жамшид Ходжаев журналистлар билан учрашувда ҳужжатнинг муҳим бандлари ҳамда қишлоқ хўжалигида ислоҳотларни амалга ошириш зарур бўлган фундаментал ўзгаришлар тўғрисида сўзлаб берди.\nСтратегиянинг устувор йўналишлари\nСтратегия лойиҳасини ишлаб чиқишда халқаро ва миллий экспертлар иштирок этди. Улар фермерлар ҳамда бошқа қишлоқ хўжалиги субъектлари муаммоларини ўрганиб, қишлоқ хўжалигининг давлат томонидан бошқарилишига оид занжирларни таҳлил қилди. Стратегия мавжуд муаммолар ва уларни ҳал этиш механизмларини ўз ичига олади. Уни амалга ошириш учун ўнлаб норматив ҳужжатларни қабул қилиш режалаштирилмоқда.\nҲужжат озиқ-овқат хавфсизлигини таъминлаш ва табиий ресурслардан оқилона фойдаланиш, ишбилармонлик учун қулай муҳит яратиш, давлат ролини камайтириш ва инвестиявий жозибадорликни ошириш, давлаб бошқарувининг замонавий тизимлари, илм-фан, таълим, қишлоқ жойларини ривожлантириш ҳамда ишончли статистика тизимини ишлаб чиқишга устувор аҳамият беради.\nСтратегияга кўра, 2030 йилгача қуйидаги ўсишларга эришилади:\nагроозиқ-овқат маҳсулотлари экспортини йилига 20 млрд долларгача ошириш (2018 йилда 2,3 млрд доллар);\nқишлоқ хўжалигида меҳнат самарадорлигини ҳар бир қишлоқ хўжалиги ходимига нисбатан йилига 8000 долларга етказиш (ҳозирда — 3900 доллар);\nозиқ-овқат ва енгил саноатда бандлар сонини 20 фоизга етказиш (6 фоиз);\nэкспортда қайта ишланган маҳсулотлар ҳажмини 40 фоизга етказиш (25 фоиз);\nқишлоқ хўжалигида тадқиқотлар учун давлат харажатларини 1 фоизгача ошириш (0,2 фоиз);\nқишлоқ хўжалигига мўлжалланган ерлар умумий майдонининг 40 фоизигачасини (5 фоиз) сувни тежовчи технологиялар билан қамраб олиш;\nозуқа экинлари етиштириладиган майдонлар ҳажмини қишлоқ хўжалигига мўлжалланган жами ерларнинг 15 фоизига етказиш (7 фоиз).\nБундан ташқари, стратегия юқори даражада шўрланган ерлар майдонини 37 фоизгача (2018 йилда 45 фоиз) қисқартириш ҳамда озиқ-овқат тақчиллигига барҳам беришни ҳам кўзда тутади.\n«Ушу ўзгаришларга эришиш учун қишлоқ хўжалигида, аниқ қилиб айтганда рухсатномалар, ишлаб чиқариш ва қишлоқ хўжалиги маҳсулотларини сотишда давлат бошқаруви ҳамда фермерлар, кластерлар ва бошқа субъектларнинг ерга эгалик ҳуқуқи соҳасида ислоҳотларни амалга ошириш зарур. Биз қишлоқ хўжалиги ва ерга эгалик ҳуқуқи устидан давлат назорати масаласини ҳал эта олмас эканмиз, ушбу стратегияда ҳеч нарсага эриша олмаймиз», — деди Жамшид Ходжаев.\nҚишлоқ хўжалигига мўлжалланган ерларга эгалик ҳуқуқи\nСтратегия лойиҳасига кўра, қишлоқ хўжалигига мўлжалланган ерлар давлат мулки бўлиб қолаверади. Қишлоқ хўжалигига мўлжалланган ерларни тақдим этиш ва олиб қўйиш бўйича ҳокимлар ваколатлари чекланади ва шаффофлашади. 2020 йилда ҳудудлар раҳбарлари ер участкаларини қишлоқ хўжалиги субъектлари, шу жумладан хорижий компанияларга танлов асосида ва онлайн-аукционлар орқали беришни кўзда тутувчи тартибларни жорий этиш режалаштирилмоқда. Бунда ердан фойдаланиш шартномасини фақатгина суд қарорлари ва қишлоқ хўжалиги ерларидан маҳрум этиш борасида қабул қилинган халқаро стандартлар бўйича бекор қилиш мумкин бўлади.\nВазирнинг сўзларига кўра, кўплаб мамлакатларда ижара шартномаси қишлоқ хўжалигига мўлжалланган ерларнинг экологик ҳолати бузилгани ва улардан бошқа мақсадларда фойдалангани ортидан бекор қилинади.\n«Бу маҳаллий ва хорижий инвестор пулларининг ҳавога учмаслигини ҳис этишлари учун муҳим. Бу — фундаментал ўзгариш», — деди у.\nИслоҳотлар қишлоқ хўжалигини ривожлантиришга киритиладиган инвестициялар ҳажмини ошириши ва қишлоқ хўжалигига мўлжалланган ерлар сифатининг яхшиланишига хизмат қилиши кутилмоқда.\n«Ҳозирда фермерлар ва кластерларда ушбу ерлардан узоқ муддатли истиқболда фойдаланишга ишонч йўқ. Таҳлилларимизга кўра, 7000 га яқин фермерлар ерларга ўртача бир ярим йил эгалик қилмоқда. Бу уларда ушбу ерларга мулк сифатида қараш ҳисси йўқлигини англатади… Биз биринчи навбатда ушбу ерлар холиc ва ҳаққоний тақсимланиши ёки узоқ муддатга ижарага берилишини хоҳлаймиз», — дея таъкидлади Жамшид Ходжаев.\n2021 йилда «биринчи воз кечиш» механизмини жорий этиш режалаштирилмоқда. Унга кўра, ер участкалари биринчи навбатда қўшни ер эгаларига таклиф этилади, улар воз кечган тақдирдагина участкалар бошқа ер эгалари учун тақдим этилади.\n2022 йилда субижара ва ижара ҳуқуқини бериш механизмларини жорий этиш таклиф қилинмоқда. Натижада ижарачилар ва субижарачилар умумий сонининг 20 фоизга ўсиши кутилмоқда.\nЖамшид Ходжаев қора бозорда қишлоқ хўжалиги ерлари нархи уларнинг сифати ва инфратузилмалар мавжудлигига боғлиқ эканини таъкидлади. Бироқ бу ҳужжатларда акс эттирилмайди ҳамда фермерлар ва кластерлар учун катта муаммо ҳисобланади.\nШунинг учун 2023 йилда қишлоқ хўжалигига мўлжалланган ерларнинг кадастр қийматлари ва солиққа тортиш тизимларини қайта кўриб чиқиш, иккиламчи қишлоқ хўжалиги ерлари бозорини яратиш ҳамда узоқ муддатли ижара ҳуқуқидан гаров сифатида фойдаланишни жорий этиш режалаштирилмоқда. Натижада қишлоқ хўжалиги ерлари капитализациясининг ўсиши таъминланади.\nДавлат харидлари тизими\nБугунги кунда фермерларга нима экиш, қандай ва қанча миқдордаги техника, ўғитлар ва уруғларни сотиб олишни давлат ҳал қилади, дея қайд этди қишлоқ хўжалиги вазири. Бунинг учун ҳукумат «Агробанк» давлат банкига Қишлоқ хўжалигини қўллаб-қувватлаш жамғармаси орқали 9 трлн сўм қарз ажратмоқда.\nСтратегия лойиҳаси пахта ва буғдой секторини демонополизация қилишни кўзда тутади. Бунинг учун ерларни кластер ва кооперацияларга тақдим этишнинг ўзи етарли эмас. Пахта ва буғдой маъмурчилиги механизмларини ҳам тубдан ўзгартириш керак.\n«Президент вазир этиб тайинлаганидан кейин олдимга қўйган биринчи вазифаси пахта ва буғдой ортидан қувиш эмас, балки қишлоқ хўжалиги тизимини иқтисодиёт ва бозор нуқтаи назаридан ислоҳ қилувчи стратегияни ишлаб чиқиш бўлган», — деди Жамшид Ходжаев.\nҲозирда пахта ва буғдойни қайта ишлаш, сақлаш ва сотиш билан давлат тузилмалари шуғулланмоқда. «Ўздонмаҳсулот» ва «Ўзпахтасаноат» компаниялари ўз йўналишида сиёсат юритиб, айни шу сиёсатни ўзлари адо этмоқда (ўзи топшириқ бериб, уни ўзи бажармоқда). Стратегия ушбу корхоналарнинг хусусийлаштирилиши ҳамда 2021 йилда давлат пахта ва буғдойни сотиб олишдан воз кечишини кўзда тутади.\nСтратегия лойиҳаси давлатнинг бозорда, жумладан буғдой борасида интервенцион механизмларга ўтишини таклиф қилмоқда. 2020 йилдаёқ буғдой бозорида интервенцияни амалга ошириш учун Инвентенция жамғармасини ташкил этиш режалаштирилмоқда.\nБуғдой харидлари давлат томонидан фақатгина интервенция жамғармасини қўллаб-қувватлаш учун амалга оширилади. Бунда давлат бозор нархида сотиб олаётган буғдой ҳам маҳаллий, ҳам импорт буғдойи бўлиши мумкин. Давлат фақатгина юқори тебранишлар кузатилаётган вақтдагина буғдой нархи хилма-хиллигига аралашиши мумкин. Қолган барча ҳолатларда буғдой нархи хилма-хиллиги бозор тамойиллари ва бозордаги конъюнктурага мос равишда таъминланади. Интервенция механизмлари турли омилларни ҳисобга олган ҳолда такомиллаштирилади.\nЎзбекистонда пахта етиштириш ва қайта ишлаш учун барча инфратузилмалар ва ишлаб чиқариш қувватлари мавжуд, дея ишонч билдирди Жамшид Ходжаев. Бироқ, стратегия лойиҳасига кўра, фермерлар пахтани хусусий сектор буюртмасига мувофиқ етиштиради. Корхоналарнинг ўзлари нархни белгилайди, ишчи кучини тўплайди ва бошқа ишлаб чиқарувчилар билан рақобат қилади.\n«Пахтага нисбатан биз шок оқибатларсиз трансформацияни амалга оширишни хоҳлаймиз, бироқ талабчанлик билан ва қисқа муддатларда», — дея қўшимча қилди қишлоқ хўжалиги вазири.\nБарча ўсимликлар учун нархлар хилма-хиллиги 2021 йилда бозор механизмларига ўтказилади. 2022 йилда эса Қишлоқ хўжалигини давлат томонидан қўллаб-қувватлаш жамғармасини молиялаштириш тамойиллари ислоҳ қилинади.\nҲозирда жамғарма пахта ва буғдой етиштиришдаги ёқилғи-мойлаш воситалари, уруғ, агротехник тадбирлар каби 12 та харажатлар банди бўйича маблағ ажратмоқда. Уни маблағларни кейинчалик фермерларга қайта молиялаштиришга йўналтиришлари учун банкларга бериш тизимига ўтказиш режалаштирилмоқда. Бу вақтинчалик механизм бўлиб, кейинчалик мамлакат мақсадли дастурларни молиялаштиришга ўтади.\nҚишлоқ хўжалиги субсекторларини ривожлантириш ва қишлоқ жойларини ривожлантиришни қўллаб-қувватлашга қаратилган мақсадли дастурларни шакллантириш ҳамда амалга ошириш учун Жамарма Қишлоқ хўжалиги вазирлиги таркибига ўтказилади.\nСтратегия лойиҳасига кўра, 2023 йилда барча қишлоқ хўжалиги экинларини эркин жойлаштириш тизимини жорий этиш режалаштирилмоқда. Бу жамғарма харажатлари ва йўқотишларини қисқартиришга, қишлоқ хўжалигида қўшилган қийматнинг йиллик ўсишини 4 фоизга етказишга олиб келиши кутилмоқда.\nМамлакатдаги сув ресурсларининг 85 фоизга яқинидан қишлоқ хўжалиги эҳтиёжлари учун фойдаланилмоқда. Ушбу сувларнинг энг камида 30 фоизи буғланиш ва бошқа сабаблар билан далаларга етиб бораётгани йўқ. Фақатгина 5 фоиз суғориладиган ерларда сувдан самарали фойдаланиш тизимларидан фойдаланилмоқда. Жамшид Ходжаевнинг сўзларига кўра, Ўзбекистонда қишлоқ хўжалигига ЯИМнинг 3 фоизи йўналтирилмоқда, бошқа давлатларда эса бу кўрсаткич 1 фоизни ташкил этади.\n«Қишлоқ хўжалигидаги 70 фоизга яқин харажатлар ирригация тизимига кетади. Ирригация тизими ичидаги харажатларнинг 70−80 фоизини эса электр энергияси ташкил этади», — деди вазир.\nЖамшид Ходжаев жорий йил охирига қадар 2020−2030 йилларда Сув хўжалигини ривожлантириш концепциясини қабул қилиш, келгусида эса Сув ресурслари ва ирригация секторини бошқариш стратегияси ишлаб чиқиш режалаштирилаётганини маълум қилди. Бундан ташқари, Ер ости сувлари истеъмолчиларининг ягона статистик ҳисобдорлигини жорий этиш режалаштирилмоқда.\n2020 йилда вертикал ва ер ости мелиорация технологиялари ҳамда тупроқнинг шўрланиш босқичларини мониторинг қилиш тизимларини жорий этиш бошланади. Сув тежовчи технологиялар миллий ишлаб чиқарувчилари ва харидорларини қўллаб-қувватлаш механизмларини яратиш режа қилинмоқда.\nҚишлоқ хўжалиги вазири ирригация инфратузилмаларини қисман кластерлар, кооперативлар ва бошқа объектларга беришни ўз ичига олган ирригация ва мелиорацияда давлат-хусусий шерикчилик лойиҳаларини сув ресурслари тизимидаги муҳим ўзгаришлардан деб атади. Хусусий сармоядорларнинг ирригация инфратузилмаларини қайта тиклашга инвестиция киритиши давлат бюджетининг операцион харажатлари ва сув йўқотишларини қисқартиришга хизмат қилади.\n«Ҳеч бир аграр давлатда ирригация тизимларини модернизация қилиш учун бюджет маблағлари етишмайди. Ҳозирда давлат харажатлари жорий муаммоларга йўналтирилмоқда, модернизация учун эса маблағлар етишмайди. Бу бизнес оммабоп бўлиши ва хусусий сектор учун ўзини оқлаши лозим. Агарда қишлоқ хўжалиги ишлаб чиқарувчилари насослар ўрнатишни ва ирригация тизимини такомиллаштиришни хоҳлашса, биз уларга бундай имкониятни беришимиз керак», — деди Жамшид Ходжаев.\nТаълим ва илм-фан\n«Фермерларни ўқитмасдан туриб қишлоқ хўжалиги ва агросаноат комплексини функционал ўзгартириш, таълим ва илмий-тадқиқот марказларига йўналтирилаётган давлат харажатлари миқдорини оширмасдан туриб [стратегияни] амалга ошира олмаймиз», — деб ҳисоблайди Жамшид Ходжаев.\nСтратегияни амалга оширишнинг дастлабки босқичида Уруғчилик маркази ҳамда Қишлоқ хўжалиги ва озиқ-овқат илмий-тадқиқот маркази фаолиятини ислоҳ қилиш режалаштирилмоқда.\n2020 йилда Қишлоқ хўжалиги соҳасидаги тадқиқотлар бўйича мувофиқлаштирувчи кенгаш ташкил этиш, қишлоқ хўжалиги соҳасидаги учта илмий-тадқиқот институтини модернизация қилиш ҳамда таълим ва илмий-тадқиқот фаолияти тизими харажатларини ошириш кўзда тутилмоқда.\n2021 йилда халқаро стандартлар бўйича миллий ген банкини тузиш режа қилинмоқда. Стратегия лойиҳасига кўра, 2022 йилда аграр соҳасидаги таълим тизими ва илмий-тадқиқот институтлари ДХШни жорий этиш ҳамда давлат ОТМлари ва ИТИларни оптималлаштириш орқали ислоҳ қилинади.\nҚишлоқ хўжалигини рақамлаштириш\nЖамшид Ходжаевнинг сўзларига кўра, ахборот ва инновацион технологияларсиз қишлоқ хўжалигини ислоҳ қилиб бўлмайди. Стратегия лойиҳасига кўра, 2025 йилгачаёқ маълумотларни тўплаш, таҳлил қилиш ва сақлаш ахборот технологиялари ёрдамида амалга оширилади, қишлоқ хўжалиги рўйхатга олиб чиқилади. 2025 йилда ҳайвонларни мажбурий идентификация қилиш ва улар ҳаракати мониторинги тизими жорий этилади.\nБундан ташқари, қишлоқ хўжалиги вазирининг сўзларига кўра, сунъий йўлдош орқали ўрганиш тизими ҳам ишлаб чиқилмоқда. Келгуси йилдан ишга туширилиши режалаштирилган ушбу тизим ёрдамида тупроқ таркибини ўрганиш, энг мақбул экин тури ва зарур ўғитларни танлаб олиш имконияти пайдо бўлади.\nСтратегиянинг муҳокама қилинаётган талқини қишлоқ жойлари учун махсус мўлжаллаб ташкил этилган корхоналар ҳисобидан қишлоқ ҳудудларини ривожлантиришни таклиф этмоқда.\nСтратегия лойиҳаси чорвачиликни ривожлантиришни кўзда тутади. Бироқ, Жамшид Ходжаевнинг сўзларига кўра, чорвачиликка сармояларни жалб этиш учун озуқа экинларини етиштириш учун ерларга эгаликнинг фундаментал кафолатлари зарур.\n«Экспортни ошириш, чорвачилик ва балиқчиликни ривожлантириш қишлоқ хўжалиги секторида зарур бўлган фундаментал ўзгаришларга боғлиқ. Биз 30 йил бир хил режимда ишлашга ўрганиб қолдик. Бироқ ердан фойдаланиш бўйича ушбу ислоҳотларсиз биз қишлоқ хўжалигида коррупцияга қарши курашиш, инновацияларни ривожлантириш, ишлаб чиқаришни икки баробарга оширолмаймиз. Бозор механизмларига ўтмасдан туриб бюджет харажатлари тузилмасини ўзгартира олмаймиз», — деди қишлоқ хўжалиги вазири.


Инсоннинг йигитлик палласи айни куч-ғайратга тўлган пайти бўлади. Шу кунларда ташкил топганлигининг 25 йиллиги кенг нишонланган Ички ишлар вазирлиги Академиясини ҳам, таъбир жоиз бўлса, навқирон йигитга қиёслаш мумкин. Ўтган чорак аср мобайнида мазкур таълим муассасаси юртимиз тинчлик-осойишталигини кўз қорачиғидек асраб-авайлайдиган 18 минг олий юридик маълумотли, 12 мингга яқин сержант ва 800 нафардан ортиқ раҳбар кадрларни етиштириб берди. Ҳозирда улар мамлакатимизнинг турли жойларида таълим масканида олган билим ва кўникмаларини ҳаётга татбиқ этган ҳолда, жонкуярлик билан хизмат олиб бораётир.\nЖорий йилнинг 2 сентябрь куни ИИВ Академиясининг Маънавият ва маърифат марказида таълим муассасаси ташкил топганлигининг 25 йиллиги тантанали равишда нишонланди. Тадбирда вазирлик раҳбарияти, соҳавий хизматларнинг раҳбарлари, фахрийлар ҳамда таълим муассасаси профессор-ўқитувчилар ва курсантлари иштирок этди. Тадбирни ИИВ Академияси бошлиғи, генерал-лейтенант Баҳодир Матлюбов очиб, барчани мустақиллигимизнинг 28 йиллиги билан самимий қутлади.\nШундан сўнг, Ички ишлар вазири, генерал-лейтенант Пўлат Бобожонов юртимизда ёшларнинг замонавий билим олиши ва касб-ҳунар эгаллаши, иқтидорларини рўёбга чиқариши учун барча имкониятлар яратилганлигига алоҳида тўхталиб ўтди. Шунингдек, ёшлар билан доимий мулоқот олиб бориш, уларнинг бандлигини таъминлаш, ҳаётда ўз ўрнини топиб, жамиятнинг муносиб аъзосига айланишига кўмаклашиш барча давлат органлари, шулар қаторида, ички ишлар органлари фаолиятининг ҳам асосий мезонига айланганлигини таъкидлади.\n– Замон билан ҳамнафас яшаб, элимизнинг осойишталигини сақлайдиган ва жиноятчиликка қарши кураша оладиган профессионал кадрларни тайёрлаш энг муҳим вазифалардан биридир, – деди генерал-лейтенант П. Бобожонов. – Ички ишлар органлари учун замон талабларига жавоб бера оладиган кадрларни тайёрлашда вазирлик Академиясининг ҳам муносиб ўрни бор.\nШу билан бирга, Ички ишлар вазири тизимда ўтказилаётган туб ислоҳотларга ҳам тўхталиб, бу борада ИИВ Академиясида бир қатор ижобий ишлар амалга оширилаётганлигини мамнуният билан таъкидлади ва таълим муассасаси жамоасини чорак асрлик тўйи билан қизғин муборакбод этди.\nШундан сўнг вазир ўринбосари, полковник Рустам Хатамов мустақиллигимизнинг 28 йиллиги ҳамда ИИВ Академияси ташкил топганлигининг 25 йиллиги муносабати билан таълим муассасасининг ходимларини мукофотлаш тўғрисидаги Ички ишлар вазирининг буйруғини ўқиб эшиттирди. Унга кўра, бир гуруҳ соҳа фидойилари вазирликнинг кўкрак нишони, Фахрий ёрлиқ, эсдалик қўл соатлари, навбатдаги махсус унвон ва пул мукофотлари билан тақдирланди. Шунингдек, Академия бошлиғининг буйруғига биноан, «Ички ишлар вазирлиги Академиясига 25 йил» эсдалик нишонлари ҳам ўз эгаларига тантанали равишда топширилди.


Муҳаммад Очил. Бир учрашув тарихи (2007) - www.ziyouz.uz\nБош саҳифа МатбуотҲозирги давр матбуотиМуҳаммад Очил. Бир учрашув тарихи (2007)\n1988 йилнинг тираҳмоҳ фасли эди. Аниқроғи, 1 октябр куни Касби тумани Хўжаҳайрон қишлоғидаги янги қурилган мактабга адиб Абдулла Қаҳҳор номи берилиши муносабати билан шаҳри азим Тошкентдан Кибриё Қаҳҳорова, «Шарқ юлдузи» журнали бўлим мудири, адабиётшунос Ортиқбой Абдуллаев, шоир Маъруф Жалил Қарши шаҳрига ташриф буюришди. Сафарда меҳмонларга ҳамроҳлик қилиш Ёзувчилар уюшмаси вилоят бўлими раҳбари сифатида каминага юклатилганди.\nБир томони яйдоқ даштга туташ майдон, унга зеб бериб турган, ҳали бўёқ ҳиди аримаган янги мактаб биноси остонасида бизни карнай-сурнай садолари остида кутиб олишди. Кибриё опа анвойи гуллар оғушида қолди… Туман раҳбари табригидан сўнг, мактаб рўпарасидаги гулзор ўртасида ўрнатилган адибнинг бронзадан ишланган бюсти устидаги парда кўтарилди. Йиғилганлар кўз ўнгида (маҳаллий ҳайкалтарош Бахтиёр Анваров ишлаган) Абдулла Қаҳҳорнинг ўйчан ва жиддий қиёфаси намоён бўлди. Олқиш садолари янгради. Дастлаб адабиётшунос олим Ортиқбой Абдуллаев ва шоир Маъруф Жалил адиб ижоди ва ҳаёти билан боғлиқ хотираларидан сўзлаб беришди.\nНиҳоят, кутилган дақиқалар келди. Сўз навбати таниқли таржимон, адабиётшунос, адибнинг рафиқаси Кибриё Қаҳҳоровага берилди.\nОдмигина, дид билан кийинган етмиш беш «баҳорни қаршилаган» бўлса-да, аммо ёшига нисбатан тетик Кибриё опанинг талаффузидан ҳаяжон оғушида эканлиги яққол сезилиб турарди:\n— Муҳтарам устоз адиб Абдулла Қаҳҳорнинг адабиётга меҳрли шундай муҳиблари борлигидан азбаройи бошим кўкка етди, — деди самимий тарзда Кибриё опа. — Қалбимда мавж урган яна бир туйғу шундан иборатки, сиз билан айни устоз вафотига 20 йил тўлган паллада учрашиб, ул зоти муборакнинг руҳларини шод қилиб ўтирибмиз. Очиғи, мен азиз инсонимдан ажрагач, бу ёғига узоқ яшай олмасам керак, деб ўйлагандим. Аммо Абдулла Қаҳҳордек сўз санъаткори билан ўтказган чорак асрлик умримнинг нурли хотиралари мени шу ёшгача олиб келди. Қалбим тўрида сақлаб келаётган зариф хотираларни одамларга айтиб бериш, лозим бўлса қоғозга тушириш учун ҳам яшашим керак, деб ўйладим…\nАлбатта, йигирма йил муқаддам ўтган бу мулоқотда бошдан-оёқ, «нима гап-нима сўз бўлгани»ни бугун тўлалигича баён этишим мушкул. Аммо «Кундалик» тутганлигим учун қоғозда муҳрланиб қолган айрим тафсилотларни келтириш имкониятига эга эканлигимдан мамнунман. Кибриё опанинг ўша анжуманда изҳор қилган фикрлари кейинчалик юзага келган у кишининг «Чорак аср ҳамнафас» китобида акс этди.\n— Эзгуликнинг катта-кичиги бўлмайди. Сизларни ишонтириб айтаманки, ҳали йиллар келадики, устоз, беназир сўз санъаткори Абдулла Қаҳҳорнинг номи муносиб тарзда ўз қадрини топади, — деганди қатъий ишонч билан у .\nУчрашув ўрталарига келиб сочини бошига чамбарак қилган, одмигина чит кўйлаги нозиккина қоматига мос тушган қиз шаҳдам қадамлар билан даврага чиқиб келганча адибнинг рафиқасига гулдаста тақдим этди.\n— Узр, опа… Далада ушланиб қолдим. Кейин, кечикмай дея от чоптирганча келяпман! Йўл-йўлакай чўл гулларидан атайин сизга…\nҚиз бироз тин олди. Сўнг кўзларидан учқунлар сачратганча сўради.\n— Кибриё опа… Айтинг-чи, мени кимга ўхшатяпсиз?\nКибриё Қаҳҳорова бир гулдастага, бир қизга синчков тикиларкан, майин кулимсиради.\n— Шижоатингиз, нозик-ниҳоллилигингиз… от чоптириб юришингиз… ўзи айтиб турибди-ку! Албатта, Саида… «Синчалакхон» — сиз-да!\nЁш-яланглар турган орқа тарафдан гуррос кулги кўтарилди. Қиз уларга қараб қўл силкитиб қўяркан, шўх-шондонлигининг тахини бузмади.\n— Қойил, топдингиз! Фақат исмим Саида эмас, уйқаш… Сайгул! Орзу-ниятим, келажакда севган ана шу қаҳрамоним сингари ҳаётда ҳар қандай қийинчиликлардан чўчимайдиган жасур ва шижоатли бўлиш… Сиздан илтимос, бугун дала шийпонимизда меҳмон бўлсангиз. Қизларимизнинг сизга айтадиган сиру-синоатлари бир дунё!\nСайгулнинг рафтори тансиқ ҳисларни қўзғаб юбордими, Кибриё опа завқ билан энг тотли хотираларини эслади, бир соатдан кўп тингловчиларни ўзига қаратиб ўтирди.\nУчрашув ниҳоясида кўкси орден-медалга тўла, кекса киши минбарга кўтарилди-да:\n— Кибриёхоним, синглим… Менинг ёшим саксондан сакраган. Кекса маорифчи педагог, уруш қатнашчисиман. Адиб Абдулла Қаҳҳорнинг памфлет, фелетонларини жангоҳларда ўқиб руҳланганман. Ҳаётга муҳаббат, инсонларга меҳр кўрсатишга ундаган туйғуни ҳам ана шу севимли ёзувчимиз асарларидан олганман. Аммо биз бугун Абдулла Қаҳҳорни қайтадан кашф этдик. Буларнинг барчаси, албатта, сиз туфайли. Яна шунга имон келтирдикки, тақдир сиздай умр йўлдошини туҳфа этиб, Абдулла Қаҳҳорга бебаҳо бахт ато этган экан! Пойқадамингиз хосиятли, фаришта аёл экансиз! Умрингиздан барака топинг…, — деди ҳаяжон билан.\n«Умр деганлари — оқар сувдек гап», деб бежиз айтишмаган-да. Ўша учрашувда мухлисларига кўпдан-кўп ибратли ҳикоялар, дилбар шеърлар ўқиб берган устоз Абдулла Қаҳҳорнинг умр йўлдоши, адабиётшунос Кибриё Қаҳҳорова ҳам хокисор шоир Маъруф Жалил ҳам бугун ҳаёт эмаслар. Аммо ўша учрашув ҳамон менинг ёдимда. Ўйлайманки, унда иштирок этганлар ҳам унутишмаган.\nКези келганда таъкидлаш лозим, Кибриё Қаҳҳорова учрашувда башорат тарзида айтган: «Буюк сўз санъаткори Абдулла Қаҳҳорнинг номи муносиб тарзда ўз қадрини топадиган кунлар»га етиб келдик. Бунга исбот сифатида шу йил адиб таваллудининг 100 йиллиги муносабати билан бўлиб ўтган тантаналарни эслаш кифоя.\n← Аввалги Аввалги Иқбол Тангриберди. Сиз ҳаммадан яхши эдингиз (2007)\nКейинги → Кейинги: Турсунбой Салимов. Ўқувчини чалғитмайлик (2007)


Ўзбекистон Республикаси Фанлар академияси Генетика ва ўсимликлар экспериментал биологияси институти илмий ходими, биология фанлари доктори Бахтиёр Расулов томонидан Ўзбекистонда минерал ўғитларсиз кузги буғдой етиштириш\nилм-фани оғир жудоликка учради. Машинасозлик соҳасидаги таниқли олим, Ўзбекистон Фанлар академиясининг академиги Руфат Ғуломович Маҳкамов ... институтида кичик илмий ходим сифатида бошлади. Истеъдодли олим қарийб 64 йиллик илмий-педагогик фаолияти давомида Фанлар академияси ...\n«олим бўлиш осон, одам бўлиш қийин» деганида олимлик машаққатини инкор қилмаган, балки бунинг иложи борлигига урғу берган. олим бўлиш, изланишлари, ... кечадиган жараён эмас. Биргина кашфиёт учун бир эмас, балки икки-уч олимлар авлоди ўз умрини бахшида қилиши мумкин. Пировардида эса машаққатли ...\nСтивен Ҳокингнинг ҳаёти ҳақида кўпчилик билмаган қизиқарли 10 та факт\nнашри бугун, 14 март куни оламдан ўтган замонамизнинг таниқли олими Стивен Ҳокинг ҳақида кўпчиликка маълум бўлмаган маълумотларни тўплаб ...